ঢাবির শিক্ষার্থীদের স্বার্থবিঘ্নিত হওয়ার যৌক্তিক কারণ নেই: ড. সৈয়দ আনোয়ার | আমাদের সময়.কম – AmaderShomoy.com\nইন্টারভিউ • জাতীয় •\nঢাবির শিক্ষার্থীদের স্বার্থবিঘ্নিত হওয়ার যৌক্তিক কারণ নেই: ড. সৈয়দ আনোয়ার\nপ্রকাশের সময় : January 22 2018 03:25 PM\nআপডেট সময় : January 22 2018 03:58 PM\nআশিক রহমান: লেখাপড়ার গুণগত মান নিশ্চিত, সেশনজট কমানোসহ বেশকিছু সমস্যা নিরসনে ২০১৭ সালের ১৬ ফেব্রুয়ারি রাজধানীর ৭ কলেজকে ঢাকা বিশ্ববিদ্যালয়ের অধিভুক্ত করা হয়। এরপরও সব কলেজে সময় মতো পরিক্ষা ও ফল প্রকাশ হয়নি। একাডেমিক কার্যক্রম স্থবির হয়ে পড়ে। ঠিক সময়ে ফল প্রকাশ না হওয়ায় বাধ্য হয়েই আন্দলনে নামে শিক্ষার্থীরা। অন্যদিকে ঢাবির শিক্ষার্থীরা এ অধিভুক্তি বাতিলের দাবিতে আন্দোলন শুরু হবে। এমন অবস্থায় ঢাবি শনিবার তার অবস্থান পরিষ্কার করে বলেছে, প্রস্তুতি ছাড়াই সাত সরকারি কলেজের অধিভুক্তির ফলে কিছু সমস্যা সৃষ্টি হয়েছে। শিক্ষাবিদ ও সংশ্লিষ্ট দায়িত্বশীলরা বলেছেন, প্রশাসনিক শৈথিল্যতার কারণে কিছু সমস্যা সৃষ্টি হয়েছে। তবে অধিভুক্ত হওয়ায় ঢাবি শিক্ষার্থীদের স্বার্থবিঘ্নিত হয়নি বলেও মনে করেন তারা।\nজাতীয় বিশ্ববিদ্যালয় হওয়ার আগে ঢাকা বিভাগের সব কলেজই ঢাকা বিশ্ববিদ্যালয়ের সঙ্গে ছিল। তাতে সাধারণ শিক্ষার্থীদের স্বার্থবিঘ্নিত হয়নি। সাতটি সরকারি কলেজ অধিভুক্ত হওয়ার ফলে ঢাবি শিক্ষার্থীদের স্বার্থবিঘ্নিত হওয়ার যৌক্তিক কারণ নেই বলে মনে করেন ইতিহাসবিদ অধ্যাপক ড. সৈয়দ আনোয়ার হোসেন।\nতিনি বলেন, সাধারণ শিক্ষার্থীরা কেন আন্দোলন করছে তা আমার কাছে বোধগম্য নয়। তবে বিশ্ববিদ্যালয় কর্তৃপক্ষ যেভাবে আন্দোলনটি মোকাবিলা করছে তা নিয়ে আমার নানাবিধও প্রশ্ন আছে। আমাদের দেশের যে কোনো আন্দোলন মানেই জ্বালাওপোড়াও, ভাঙচুর। সাধারণ শিক্ষার্থীদের কাছে আমি ব্যতিক্রম আশা করেছিলাম, সেটা হয়নি। আবার ঢাবি কর্তৃপক্ষ অজ্ঞাতনামা ৫০ শিক্ষার্থীর বিরুদ্ধে মামলা করেছে, এটি নজিরবিহীন দৃষ্টান্ত। কারণ শিক্ষার্থীদের অভিভাবক হচ্ছেন শিক্ষক। তারা শিক্ষকদের সন্তানতুল্য। সন্তানের বিরুদ্ধে পিতা কখনো মামলা করতে পারেন না। যা করা উচিত ছিল, সুষ্ঠু তদন্ত করে দোষী যারা তাদের সম্পর্কে বিশ্ববিদ্যালয়ের নিয়মেই প্রশাসনিক সিদ্ধান্ত নেওয়া। সব মিলিয়েই ক্রমেই পরিস্থিতি আয়ত্বের বাইরে চলে যাচ্ছে সুনির্দিষ্ট প্রশাসনিক সিদ্ধান্তের অভাবে।\nতিনি আরও বলেন, বিভিন্ন কলেজ অধিভুক্ত করার পরে ঢাবির যে ধরনের প্রশাসনিক উদ্যোগ নেওয়া দরকার ছিল, তা অনেকদিন নেয়নি। অনেকটা হালকাভাবে নিয়েছিল তারা। তাতে অধিভুক্ত কলেজের শিক্ষার্থীদের অনেক সমস্যা হয়েছে। আমি মনে করি, ত্রুটি ঢাবি ও জাতীয় বিশ্ববিদ্যায় উভয়েরই আছে। তবে মূল সমস্যা তৈরি হয়েছে প্রশাসনিক শৈথিল্যতা থেকে, যা এখন মোটামুটি ঠিক আছে।\n12:18 pm, February 21, 2020\nআড়াইহাজারে গরম পানির ট্যাঙ্ক থেকে এক বৃদ্ধের লাশ উদ্ধার\n12:16 pm, February 21, 2020\nরণবীরের সঙ্গে বিচ্ছেদের জন্য ক্যাটরিনাকেই দায়ী করলেন দীপিকা!


ডেটাতে রবি এবং আয়ে আছে জিপি এগিয়ে - Teknolozee\nby Arif Ur Rahmanডিসেম্বর ৫, ২০১৯\nঅপারেটর গুলোর প্রতিবেদন পর্যালোচনা করে দেখা যাচ্ছে, বেশ কিছু দিন থেকে তাদের আয় বাড়ার ক্ষেত্রে ডেটা বড় ভূমিকা রাখছে। সংশ্লিষ্টরা জানিয়েছেন, অপারেটরগুলো নতুন ডিজিটাল সার্ভিস নিয়ে আসছে। গ্রাহকদের নিজেদের নেটওয়ার্কে রেখে ইন্টারনেট ইউজ বাড়াতে উদ্ভাবনী সেবা নিয়ে হাজির হচ্ছে তারা। এত গ্রাহকদেরকে বেশি অভ্যস্ত করে রাখতে পারছে তারা। এভাবেই ডেটা থেকে উল্লেখযোগ্যহারে আয় বাড়াতে পারছে অপারেটরগুলো। সর্বশেষ হিসবা পর্যালোচনায় দেখা গেছে, গ্রাহকপ্রতি মাসিক মোবাইল ডেটা ইউজে রবি অন্য দুই প্রতিদ্বন্দ্বীর চেয়ে অনেক এগিয়ে গেছে। তবে আয়ে আগের মতোই নেতৃত্বে আছে গ্রামীণফোন।\nজুলাই-সেপ্টেম্বরে শেষ হওয়া তৃতীয় প্রান্তিকে রবি’র প্রতি জন ইন্টারনেট গ্রাহক গড়ে এক হাজার ৯৯২ এমবি করে ডেটা ব্যবহার করেছেন। আগের প্রান্তিকে যা ছিল এক হাজার ৮২৬ এমবি।অন্যদিকে গ্রামীণফোনের ইন্টারনেট গ্রাহকরা গড়ে মাসে এক হাজার ৭৪৯ এমবি করে ডেটা ব্যবহার করেছেন। এর আগের প্রান্তিকে তাদের গ্রাহকদের গড় ইন্টারনেট ডেটা ব্যবহার ছিল এক হাজার ৫৩৮ এমবি।গ্রাহক বিচারে তৃতীয় স্থানে থাকা অপারেটর বাংলালিংকের ইন্টারনেট গ্রাহকরা মাসে গড়ে এক হাজার ৩৪৪ এমবি করে ডেটা ব্যবহার করেছেন সর্বশেষ প্রান্তিকে। এর আগের প্রান্তিকে তারা গড়ে খরচ করেছেন ১,২৫০ এমবি ডেটা।\nবড় তিনটি অপারেটর নিয়মিতভিত্তিকে তাদের প্রতিবেদন প্রকাশ করলেও একমাত্র দেশীয় অপারেটর টেলিটক এখন পর্যন্ত এমন কোনো প্রতিবেদন প্রকাশ করেনি। তাই তাদের তথ্য পাওয়া সম্ভব নয়।অপারেটরগুলোর দেওয়া হিসাব অনুযায়ী তৃতীয় প্রান্তিকে গ্রামীণফোন ডেটা থেকে আয় করেছে ৭৮০ কোটি টাকা। যেখানে আগের প্রান্তিকের আয় ছিল ৭২০ কোটি টাকা।অন্যদিকে একই সময়ে ডেটা থেকে রবি’র আয় ৫৫১ কোটি ৬৭ লাখ টাকা। বাংলালিংক এখান থেকে পেয়েছে ২৩৪ কোটি ৯৮ লাখ টাকা।এপ্রিল-জুন প্রান্তিকে রবি এবং বাংলালিংকের ডেটার আয় ছিল যথাক্রমে ৫২০ কোটি ৪৩ লাখ ও ২২৫ কোটি ৩৭ লাখ টাকা।\nঅপারেটর, জিপি, রবি\nঅপারেটরজিপিটেক ইন্ডাসট্রিটেক নিউজ\nবাংলালিংক আছে আগের থেকে ভালো অবস্থানে।\nআয় বাড়াল তৃতীয় সেরা অপারেটর বাংলালিংক নেটওয়ার্কে টাকা ঢেলে !\nকথা কমছে ডেটা বাড়ছে তৃতীয় সেরা অপারেটর বাংলালিংকে !\nনতুন মোবাইল ফোন অপারেটর দেশে আসছে\nগ্রামীণফোন ‘০১৩’ কোড পেল


জুলাই ২০১৮ থেকে ডিসেম্বর ২০১৮ পর্যন্ত কার্যক্রম – সম্প্রীতি বাংলাদেশ\nগত ৭ জুলাই আত্মপ্রকামের পর থেকে সম্প্রীতি বাংলাদেশ ঢাকায় নিয়মিত সেমিনার ও গোলটেবিল আলোচনার আয়োজন করেছে। এসব কার্যক্রমের মধ্যে উল্লেখযোগ্য হচ্ছে নির্বাচন সামনে রেখে ‘পথ হারাবে না বাংলাদেশ’ সিরিজে সেমিনার ও গোলটেবিল আলোচনা। গত ২২ নভেম্বর অনুষ্ঠিত প্রথম সেমিনারের বিষয় ছিল: ‘আসন্ন নির্বাচন : সম্প্রীতির বাংলাদেশ’ শীর্ষক সেমিনারে অংশ নিয়ে বিশিষ্টজনেরা এমন মন্তব্য করেন। এতে মূল প্রবন্ধ পাঠ করেন ভূ-রাজনীতি ও নিরাপত্তা বিশ্লেষক মেজর জেনারেল (অব) একে মোহাম্মদ আলী শিকদার। আলোচনায় অংশ নেন ঢাকা বিশ্ববিদ্যালয়ের সাবেক উপাচার্য আ আ ম স আরেফিন সিদ্দিক, জাহাঙ্গীরনগর বিশ্ববিদ্যালয়ের সাবেক উপাচার্য মো. আনোয়ার হোসেন, বিশিষ্ট সাংস্কৃতিক ব্যক্তিত্ব সৈয়দ হাসান ইমাম, জাতীয় প্রেসক্লাবের সভাপতি মুহম্মদ শফিকুর রহমান, স্বাচিপের যুগ্ম সম্পাদক ডা. উত্তম বড়ুয়া, নারীনেত্রী রোকেয়া কবির, সম্মিলিত সাংস্কৃতিক জোটের সভাপতি গোলাম কুদ্দুছ, সাবেক ছাত্রনেতা সুুভাষ সিংহ রায়, চলচ্চিত্র পরিচালক ও গবেষক ড. সাজেদুল আউয়াল, বাংলাদেশ ব্যাংকের সাবেক ডেপুটি গভর্নর খোন্দকার ইব্রাহিম খালেদ, বাংলাদেশ পূজা উদযাপন পরিষদ ঢাকা জেলার সাধারণ সম্পাদক বরুণ ভৌমিক নয়ন প্রমুখ। সংগঠনের সদস্য সচিব ডা. মামুন আল মাহতাব স্বপ্নীলের সঞ্চালনায় অনুষ্ঠানে সভাপতিত্ব করেন আহ্ববায়ক পীযূষ বন্দ্যোপাধ্যায়।।\n২৯ নভেম্বর অনুষ্ঠিত হয় ‘আসন্ন জাতীয় নির্বাচন: নতুন প্রজন্মের কাছে প্রত্যাশা’ শীর্ষক গোলটেবিল আলোচনা। মূল প্রবন্ধ পাঠ করেন ডা. নুজহাত চৌধুরী। সভাপতিত্ব করেন পীযূষ বন্দ্যোপাধ্যায়। বক্তব্য দেন কালের কণ্ঠ সম্পাদক, কথাসাহিত্যিক ইমদাদুল হক মিলন, সেক্টর কমান্ডারস ফোরামের মহাসচিব হারুন হাবীব, কালের কণ্ঠ’র সহকারী সম্পাদক আলী হাবিব, ঢাকা সাংবাদিক ইউনিয়নের সাধারণ সম্পাদক সোহেল হায়দার চৌধুরী, চলচ্চিত্র নায়ক ফেরদৌস, সাংবাদিক ও কলামিস্ট সুভাষ সিংহ রায়, বঙ্গবন্ধু পরিষদের কেন্দ্রীয় প্রচার সম্পাদক মতিউর রহমান লাল্টু, বাংলাদেশ ফার্মাসিস্ট ফোরামের সাধারণ সম্পাদক সাদেক আহমেদ সৈকত, এফবিসিসিআইয়ের পরিচালক সারিতা মিলাত, বাংলাদেশ ফেডারেল সাংবাদিক ইউনিয়নের দপ্তর সম্পাদক বরুণ ভৌমিক নয়ন, বাংলাদেশ ছাত্রলীগের সভাপতি মো. রেজওয়ানুল হক শোভন, নাট্য স্নাতক মঞ্চের সাধারণ সম্পাদক সাইফ আহমেদ প্রমুখ। ঢাকা বিশ্ববিদ্যালয়ের শিক্ষার্থী ইশতিয়াক আহমেদ তানভির, জান্নাতুল নাইম সিমমী, নন্দন হাসান প্রিয়।\n৮ ডিসেম্বর অনুষ্ঠিত ‘আসন্ন জাতীয় সংসদ নির্বাচন: ধর্মীয় স¤প্রদায়ের করণীয়’ শীর্ষক গোলটেবিল আলোচনায় অংশ নেন ইসলামিক ফাউন্ডেশনের মহাপরিচালক সামীম মুহাম্মদ আফজাল, খ্রীস্টান ধর্মীয় নেতা বিশপ পল এস সরকার, বৌদ্ধ ধর্মালম্বীদের নেতা সংঘনায়ক শুদ্ধানন্দ মহাথেরো, রামকৃষ্ণ মিশনের মৃদুল মহারাজ, ভূ-রাজনীতি ও নিরাপত্তা বিশ্লেষক মেজর জেনারেল এ কে মোহাম্মদ আলী শিকদার (অব), ঢাকা বিশ্ববিদ্যালয়ের সাবেক উপাচার্য আ আ ম স আরেফিন সিদ্দিক, জাহাঙ্গীরনগর বিশ্ববিদ্যালয়ের সাবেক উপাচার্য মোহাম্মদ আনোয়ার হোসেন, রেভারেন্ড মার্টিন অধিকারী, ভিয়েনাপ্রবাসী সাংবাদিক এম নজরুল ইসলাম, কবি আসাদ মান্নান, শহীদ সোহরাওয়ার্দী মেডিক্যাল কলেজ হাসপাতালের পরিচালক ডাঃ উত্তম বড়ুয়া, জন্মাষ্টমী পরিষদের সভাপতি গৌরাঙ্গ দে, নিউইয়র্ক প্রবাসী মুক্তিযোদ্ধা গোলাম মোস্তফা মিরাজ, অধ্যাপক মিল্টন বিশ্বাস, অধ্যাপক অরুণ কুমার গোস্বামী, অধ্যাপক আ বা ম ফারুক, অধ্যাপক চন্দ্রনাথ পোদ্দার, বিএমএ কেন্দ্রীয় প্রচার ও জনসংযোগ সম্পাদক অধ্যাপক ডাঃ মাহবুবুর রহমান, সাবেক অডিটর ও কম্পট্রোলার জেনারেল শাসুদ আহমেদ, বুদ্ধিস্ট ফেডারেশনের নির্বাহী সভাপতি অশোক বড়ুয়া, ঢাকা বিশ্ববিদ্যালয়ের অধ্যাপক ড. অসীম কুমার সরকার, ঢাকা বিশ্ববিদ্যালয়ের শিক্ষক অনুরাগ চাকমা, কালীদাস ভক্ত। গোলটেবিল আলোচনায় মূল প্রবন্ধ পাঠ করেন গবেষক ও কলামিস্ট সুভাষ সিংহ রায়। অনুষ্ঠানে সভাপতিত্ব করেন সংগঠনের আহ্ববায়ক বিশিষ্ট নাট্যজন পীযূষ বন্দ্যোপাধ্যায়।\n১৭ ডিসেম্বর অনুষ্ঠিত একাত্তরের বিজয়ের পথ ধরে স্বাধীনতার সুবর্ণজয়ন্তীর লক্ষ্যে শীর্ষক গোলটেবিল আলোচনায় মূল প্রবন্ধ পাঠ করেন বিশিষ্ট অর্থনীতিবিদ ও বাংলাদেশ ব্যাংকের সাবেক গভর্নর ড. আতিউর রহমান। আলোচনায় অংশ নেন বিশ্ববিদ্যালয় মঞ্জুরি কমিশনের চেয়ারম্যান অধ্যাপক আবদুল মান্নান, বঙ্গবন্ধু শেখ মুজিবুর রহমান মেডিকেল বিশ্ববিদ্যালয়ের সাবেক ভিসি ডা. কামরুল হাসান খান, নিরাপত্তা বিশ্লেষক মেজর জেনারেল (অব.) এ কে মোহাম্মদ আলী শিকদার, শহীদজায়া শ্যামলী নাসরিন চৌধুরী, জগন্নাথ বিশ্ববিদ্যালয়ের অধ্যাপক ড. অরুণ কুমার গোস্বামী, ঢাকা বিশ্ববিদ্যালয়ের অধ্যাপক ড. অসীম কুমার সরকার, ডা. মামুন আল মাহতাব প্রমুখ।\n২৭ ডিসেম্বর গোলটেবিল বৈঠকে ‘শঙ্কাহীন উৎসবমুখর নির্বাচন’ বিষয়ে উন্মুক্ত আলোচনায় অংশ নেন জাগরণ সম্পাদক আবেদ খান, নিরাপত্তা বিশ্লেষক মেজর জেনারেল (অব.) এ কে মোহাম্মদ আলী শিকদার, ড. আতিউর রহমান, রামেন্দু মজুমদার, ডাকসুর সাবেক ভিপি মাহফুজা খানম, ড. মীজানুর রহমান, ড. মো. আলাউদ্দিন, ডা. এম এ হাসান, মাওলানা ফরিদউদদীন মাসউদ, অ্যারোমা দত্ত, ডা. এম এ হাসান, রামেন্দু মজুমদার , অধ্যাপক মো. আনোয়ার হোসেন প্রমুখ।


চট্টগ্রাম ব্যুরো : তথ্য ও সম্প্রচার মন্ত্রী ড. হাছান মাহমুদ বলেছেন, বাংলাদেশে শ্রমিকদের অধিকার দিয়েছেন বঙ্গবন্ধু কন্যা প্রধানমন্ত্রী শেখ হাসিনা। শ্রমজীবী মানুষের জীবনমান উন্নত হয়েছে, ক্রয়ক্ষমতা বৃদ্ধি পেয়েছে। প্রধানমন্ত্রীর নানা পদক্ষেপের কারণে শ্রমজীবী মানুষের আয়-উন্নতি বৃদ্ধি সম্ভবপর হয়েছে।\nমন্ত্রী রোববার দুপুরে তার চট্টগ্রাম নগরীর দেওয়ানজী পুকুর পাড়স্থ বাসভবনে সমসাময়িক বিষয়ে সাংবাদিকদের ব্রিফিংকালে এসব কথা বলেন। এ সময় আওয়ামী লীগের উপ-প্রচার সম্পাদক আমিনুল ইসলাম আমিন, চট্টগ্রাম উত্তর জেলা আওয়ামী লীগের সহসভাপতি উপজেলা চেয়ারম্যান স্বজন কুমার তালুকদার, রাঙ্গুনিয়া উপজেলা আওয়ামী লীগের সহসভাপতি আবদুল মোনাফ সিকদার এবং সাধারণ সম্পাদক ইঞ্জিনিয়ার শামসুল আলম তালুকদার উপস্থিত ছিলেন।\nতিনি বলেন, আশির দশকে স্লোগান হতো শ্রমিকের মজুরি হতে হবে সাড়ে তিন কেজি চালের মূল্যের সমান। অথচ এখন শ্রমিকের মজুরি ১৫ কেজি চালের মূল্যের সমান উন্নীত হয়েছে। চট্টগ্রাম এলাকায় ৭ শ’ থেকে ৮ শ’ টাকার নিচে কোন শ্রমিক পাওয়া যায় না, ঢাকায়ও তাই, উত্তরবঙ্গে কিছুটা কম। একজন রিকশাচালক-ভ্যানচালক আগে যদি একদিন বাহন না চালাতে পারতেন তার চুলাতে আগুন জ্বলতো না। এখন একজন রিকশাচালক যদি মনে করেন আজকে বা আগামীকাল বাহন চালাবেন না তাতে তাদের কোন অসুবিধা হয় না।\nতথ্য ও সম্প্রচারমন্ত্রী বলেন, দশ টাকা কেজিতে চাল, বিনামূল্যে চালসহ সামাজিক নিরাপত্তা কর্মসূচির মাধ্যমে দেশের কোটি কোটি মানুষকে নানাভাবে সহায়তা দেয়া হয়। এগুলো আগে কখনো ছিল না। করোনা মহামারি ও রাশিয়া-ইউক্রেন যুদ্ধের কারণে সমস্ত পৃথিবীতে জীবনযাত্রায় নাভিশ্বাস উঠেছে। ভোজ্য তেলের দাম ইউরোপে ৫০ শতাংশের বেশি বৃদ্ধি পেয়েছে। খাদ্য পণ্যের দাম ইউরোপে ৪০ শতাংশের বেশি বৃদ্ধি পেয়েছে। ইউকেতে খাদ্যপণ্যের দাম ২৫ শতাংশের বেশি বৃদ্ধি পেয়েছে। সেখানে সুপার মার্কেটে নানা ধরণের খাদ্যপণ্যের সঙ্কট দেখা দিয়েছে। আমাদের দেশে সেটি হয়নি। অনেকে বক্তৃতা করেন, কিন্তু বিশ্ব প্রেক্ষাপটের দিকে তাকান না। বিশ্ব সঙ্কটের মধ্যেও আমাদের দেশে জীবনযাত্রা নির্বিঘ্ন আছে।\nশেখ হাসিনাকে দেশে আসার জন্য জিয়াউর রহমান সহযোগিতা করেছিলেন বিএনপি নেতা ইকবাল হাসান মাহমুদ টুকুর এমন বক্তব্যের বিষয়ে সাংবাদিকদের প্রশ্নের জবাবে হাছান মাহমুদ বলেন, আসলে মিথ্যাচার করতে করতে ওরা সব বিষয়ে মিথ্যাচার করে। তারা যে ইতিহাস বিকৃতি করে সেটার আরেকটি প্রমাণ হচ্ছে এটি।\nতিনি বলেন, বঙ্গবন্ধু কন্যা যখন দেশে আসেন তখন বিমানবন্দরে যাতে লোকসমাগম না হয় সেজন্যও নানা প্রতিবন্ধকতা তৈরি করা হয়েছিল। দেশে আসার পর তিনি ধানমন্ডি ৩২ নম্বরের বাড়িতে একটি মিলাদ পড়াতে চেয়েছিলেন। জিয়াউর রহমান সেই মিলাদ পড়ানোর অনুমতি দেন নাই। পরে ৩২ নম্বরের বাড়ির সামনের রাস্তায় শেখ হাসিনাকে বঙ্গবন্ধুসহ ১৫ আগস্টে শহীদদের মাগফেরাত কামনা করে মিলাদ পড়াতে হয়েছে। এই হচ্ছে জিয়াউর রহমান এবং বিএনপি, আর টুকু সাহেব কি বলেন?\nসবাইকে আগাম ঈদের শুভেচ্ছা জানিয়ে তথ্য ও সম্প্রচারমন্ত্রী বলেন, সাম্প্রতিক সময়ের অন্যান্য যেকোন বছরের তুলনায় এবছর ঈদযাত্রা অনেক নির্বিঘ্ন হচ্ছে। বঙ্গবন্ধু কন্যা শেখ হাসিনার নির্দেশনায় ঈদযাত্রা নির্বিঘ্ন করার জন্য সরকারের পক্ষ থেকে যাবতীয় পদক্ষেপ নেয়া হয়েছে। সে কারণেই এবছর ঈদযাত্রাটা অন্যান্য বছরের তুলনায় অনেকটা নির্বিঘ্ন হচ্ছে। এ বছর মহাসড়ক, রেল যোগাযোগ সব ক্ষেত্রেই অন্যান্য বছরের তুলনায় ব্যবস্থাপনা অনেক ভালো।\nপূর্বের খবর সাবেক অর্থমন্ত্রী মুহিতের জানাযা দাফন সম্পন্ন : সর্বস্তরের মানুষের ঢল\nপরের খবর কক্সবাজার রেল লাইনের পাশে টমটম চালকের গলাকাটা লাশ\nচৌহালীতে দুস্থদের মধ্যে টাকা বিতরণ\nদুপচাঁচিয়া পৌর মেয়র জাহাঙ্গীরের বরখাস্ত আদেশ অবৈধ


বাংলাদেশে জঙ্গিরা আবার নতুন করে সংঘটিত হচ্ছে। আলাদা কোন সংগঠন নয়, মূল ধারার রাজনৈতিক সংগঠনে ঢুকে রাজনৈতিক পরিচয় নিয়ে সংগঠিত হচ্ছে। ঠিক যেমন করে ২০০১ থেকে ২০০৬ সাল পর্যন্ত সময়ে জঙ্গিরা যেভাবে জামায়াতের মধ্যে এসে সংগঠিত হয়েছিল। ঠিক একই কায়দায় এখন তারা বিএনপিতে যোগ দিচ্ছে।\nসম্প্রতি মার্কিন গোয়েন্দা সংস্থার বাংলাদেশ সংক্রান্ত গোপন প্রতিবেদন থেকে এ তথ্য জানা গেছে। মার্কিন ওই প্রতিবেদনে বলা হয়েছে, গত দেড় বছরে এক হাজারের বেশি জঙ্গি দেশের বিভিন্ন স্থানে বিএনপিতে যোগদান করেছে এবং তারা বিএনপির সক্রিয়কর্মী হিসেবে কাজ করছে। এই বিষয়টি মার্কিন দূতাবাসের পক্ষ থেকে বিএনপির একাধিক শীর্ষ নেতাকে অবহিত করা হয়েছে।\nসংশ্লিষ্ট সূত্রে জানা গেছে, বাংলাদেশ জামায়াতে ইসলামীর নিবন্ধন বাতিল হওয়ার পরেই জঙ্গিদের নজর পড়ে বিএনপির দিকে। এ সময় জামায়াতের অনেক নেতাই বিএনপিতে যোগদান করে। শুধু জামায়াত নয় হিযবুত তাহরী, হরকাতুল জিহাদসহ অনেক জঙ্গি সংগঠনের নেতাকর্মীরা পরিকল্পিত ও সংঘবদ্ধভাবে বিএনপিতে যোগদান করেছে। এর একাধিক কারণ রয়েছে বলেও মনে করছেন মার্কিন গোয়েন্দা সংস্থার কর্মকর্তারা।\nএর ফলে, বাংলাদেশের পরিবেশকে অস্থিতিশীল করার জন্য এবং মূল ধারার রাজনীতিকে জঙ্গিবাদের দিকে প্রবাহিত করার লক্ষ্যেই পরিকল্পিতভাবে জঙ্গিরা এ কৌশল নিয়েছে। জানা গেছে, মার্কিন যুক্তরাষ্ট্র দীর্ঘদিন ধরেই ইসলামী ছাত্রশিবির এবং জামায়াতে ইসলামীর ব্যাপারে নেতিবাচক ধারণা পোষণ করে আসছে। এই সংস্থা বিশ্বের যে সমস্ত সংগঠনগুলোকে সশস্ত্র এবং জঙ্গি বলে তালিকাভুক্ত করেছে; তাদের মধ্যে ইসলামী ছাত্রশিবিরও একটি। আর এই ইসলামী ছাত্রশিবিরের অন্তত পাঁচ হাজার নেতা-কর্মী বিভিন্ন সময়ে বিএনপিতে যোগ দিয়েছে।\nএ বিষয়ে দেশের একাধিক নিরাপত্তা বিশ্লেষকদের সঙ্গে কথা বলে জানা গেছে, দেশে বিএনপির এখন কোন রাজনৈতিক কর্মকাণ্ড নেই। সাধারণ মানুষেরও তাদের ব্যাপারে কোন আগ্রহ নেই। কিন্তু তার পরেও দেখা যাচ্ছে দেশের বিভিন্ন স্থানে বিএনপিতে নিত্যনতুন কর্মীরা যোগ দিচ্ছেন। এরা কারা বা এদের পরিচয় কি? বিএনপি কি কখনো এদের তথ্য জানার চেষ্টা করেছে? অভিনব কৌশল হিসেবে তারা রাজনীতিকে ব্যবহার করতে পারে। তাছাড়া সরকারের চোখ ফাঁকি দিয়ে দেশকে অস্থিতিশীল করতেই তারা এই পন্থা অবলম্বন করতে পারে। দেশে অহরহ জঙ্গিরা তাদের জানান দেয়ার জন্য বিভিন্ন ধরনের ঘটনা ঘটাচ্ছে।\nতবে এ বিষয়ে সজাগ দেশের আইনশৃঙ্খলা রক্ষাকারী বাহিনীর সদস্যরা। এ বিষয়ে বাংলাদেশের গোয়েন্দা সংস্থাগুলো বলছে, তৎপরতা থাকলেও জঙ্গিরা আগের মতো সংগঠিত নয়। তারা এখন অনেক দুর্বল হয়ে পড়েছে এবং তাদের বড় ধরনের অপরাধ সংগঠিত করার সক্ষমতা নেই।


ছেলেকে ফিরিয়ে আনতে স্কুটিতেই ১৪০০ কিমি পার করলেন মা! – BangaliTalks\nHome / INSPIRATION / ছেলেকে ফিরিয়ে আনতে স্কুটিতেই ১৪০০ কিমি পার করলেন মা!\nছেলেকে ফিরিয়ে আনতে স্কুটিতেই ১৪০০ কিমি পার করলেন মা!\nলকডাউন হোক বা করোনা। মহামারি থেকে পুলিশের ঘেরাটোপ… মাকে আটকানো যায়নি কোনও কিছুতেই। এবার সন্তানকে ফিরিয়ে আনতে স্কুটারেই ১৪০০ কিমি পাড়ি দিলেন এক মা। অন্ধ্রপ্রদেশ থেকে ছেলেকে ফিরিয়ে আনতে তিন দিনে প্রায় ১৪০০ কিমি পাড়ি দিলেন মা।\nসোমবার সকালে পুলিশের অনুমতিতেই সশস্ত্র অবস্থায় যাত্রা শুরু করেছিলেন ৪৮ বছরের রাজিয়া বেগম। একাই তিনি অন্দ্রপ্রদেশের নেল্লোর অবধি পৌঁছান ও সেখান থেকে ছোট ছেলেকে সঙ্গে নিয়ে ফের বুধবার সন্ধ্যেবেলা বাড়ি ফেরেন তিনি। এমনকি পেশাদার র‍্যালিবিদরাও এই মা-এর যাত্রাকে কুর্নিশ জানাচ্ছেন।\nসংবাদসংস্থা পিটিআইকে দেওয়া এক স্বাক্ষাতকারে তিনি জানিয়েছেন, “একজন মহিলার পক্ষে একটি ছোট দু চাকার গাড়িতে করে এতটা রাস্তা যাওয়া সত্যিই খুব দুরূহ ব্যাপার। তবে ছেলেকে ফিরিয়ে আনার দৃড়তা আমার সমস্ত ভয়কে ছাপিয়ে গিয়েছিল।” পাশপাশি তিনি জানিয়েছেন, রাতের বেলা রাস্তায় কোনও ট্রাফিক না থাকায় ও লোকজন না থাকায় যাত্রা আরও ভয়ঙ্কর হয়েছিল।\nরাজিয়া বেগম নিজামাবাদের একটি সরকারি স্কুলের প্রধান শিক্ষিকা। এই নিজামাবাদ আসলে হায়দরাবাদ থেকে প্রায় ২০০ কিমি দূরে। ১৫ বছর আগে তিনি তাঁর স্বানীকে হারিয়েছেন। তাঁর দুই ছেলের মধ্যে ছোট ছেলে নিজামুদ্দিনের বয়স ১৯ বছর। সে বড় হয়ে একজন চিকিৎসক হতে চায়। এই ছেলেকে ফিরিয়ে আনতেই প্রায় ১৪০০ কিমি রাস্তা স্কুটি চালিয়েছেন রাজিয়া বেগম।\nনিজামুদ্দিন তাঁর বন্ধুকে ছেড়ে আসতে নেল্লোরে গিয়েছিল ১২ মার্চ। কিন্তু এর কিছুপরেই লকডাউন হয়ে যাওয়ায় আর ফিরতে পারেনি সে। এরপরেই রাজিয়া বেগম সিদ্ধান্ত নেন তিনি ছেলেকে ফিরিয়ে আনবেন। তিনি তাঁর বড় ছেলেকে পাঠাননি কারণ, তিনি ভেবেছিলেন তাতে পুলিশ বড় ছেলেকে ভুলবশত গ্রেফতার করতে পারে।\nপ্রথমে তিনি ঠিক করেছিলেন গাড়ি নিয়েই যাবেন, কিন্তু তারপর সিদ্ধান্ত পালটে স্কুটার নেন তিনি। ৬ এপ্রিল সোমবারে স্কুটারে করে বের হন, পরের দিন দুপুরের পর তিনি গিয়ে পৌঁছান নেল্লোর। ওইদিনি সেখান থেকে নিওজের ছেলেকে নিয়ে বাড়ির পথ ধরেন রাজিয়া বেগম। বুধবার সন্ধ্যেয় বাড়ি ফেরেন তিনি ও তাঁর ছেলে।\nPrevious বাংলায় তৈরি হবে ওষুধ, বেঙ্গল কেমিক্যাল বানাবে হাইড্রক্সিক্লোরোকুইন!\nNext ১০ বছর ধরে বিশ্বের গুরুত্বপূর্ণ তথ্য হ্যাক করছে চিন, চাঞ্চল্যকর তথ্য ফাঁস করল ‘ব্ল্যাকবেরি’


প্লে স্টোরে দেদার ডাউনলোড হচ্ছে বিভিন্ন ভার্চুয়াল হ্যান্ড স্যানিটাইজার অ্যাপ - কিন্তু কতটা কার্যকরী এগুলি করোনার বিরুদ্ধে ? - Techpingo\nপ্লে স্টোরে দেদার ডাউনলোড হচ্ছে বিভিন্ন ভার্চুয়াল হ্যান্ড স্যানিটাইজার অ্যাপ – কিন্তু কতটা কার্যকরী এগুলি করোনার বিরুদ্ধে ?\nকরোনাভাইরাস পরিস্থিতিতে বর্তমানে লাইম লাইটে রয়েছে হ্যান্ড স্যানিটাইজার। করোনাভাইরাসের প্রোটেক্টিভ লেয়ার অ্যালকোহল এর সংস্পর্শে এলে ভেঙে যায়। এই কারণে বর্তমানে ইথাইল অ্যালকোহল এবং আইসোপ্রোপাইল অ্যালকোহল দিয়ে তৈরি হ্যান্ড স্যানিটাইজার দেদার বিকোচ্ছে মার্কেটে। কিন্তু আপনি কখনো ভেবে দেখেছেন, যদি হ্যান্ড স্যানিটাইজার আপনি ভার্চুয়ালি ব্যবহার করতে পারেন, তাহলে কেমন হয়? শুনতে অদ্ভুত লাগলেও গুগল প্লে স্টোরে এরকম বহু ভার্চুয়াল হ্যান্ড স্যানিটাইজার অ্যাপ্লিকেশন ভর্তি হয়ে রয়েছে। এগুলি কোন কাজের অ্যাপ্লিকেশন নয় কিন্তু এগুলির ডাউনলোড সংখ্যা প্রায় ১ লক্ষেরও বেশি। এর মধ্যে কয়েকটি অ্যাপ্লিকেশন আপনাকে জানিয়ে দেয় যে কখন আপনাকে স্যানিটাইজার ব্যবহার করা উচিত, বেশিরভাগ অ্যাপ্লিকেশনই সম্পূর্ণরূপে ভুয়ো।\nএই অ্যাপ্লিকেশনগুলির মধ্যে রয়েছে Virtual Hand Sanitizer নামের একটি অ্যাপ্লিকেশন, যার ডাউনলোড সংখ্যা ইতিমধ্যেই ১ লক্ষ ছাড়িয়েছে। এই অ্যাপ্লিকেশনটি চালু করলে আপনাদের জানায় যে, স্মার্টফোনের একটি বাটন টাচ করলেই আপনার হাতে স্যানিটাইজার আসবে। অনেকেই অ্যাপ্লিকেশন ইতিমধ্যেই ব্যবহার অবধি করেছেন।\nতবে, এই অ্যাপ্লিকেশনটি এন্টারটেইনমেন্ট ক্যাটাগরির অন্তর্গত। হঠাৎ বোঝা যাচ্ছে, সরাসরি এই অ্যাপ্লিকেশনটিকে মানুষের সাথে মজা করার জন্য তৈরি করা হয়েছে। এমনকি কমেন্ট সেকশনকেও এমন ভাবে তৈরি করা হয়েছে, যাতে মনে হয় এই অ্যাপ্লিকেশনটি সত্যিই কাজ করে। তবে এই কমেন্ট সেকশন সম্পূর্ণরূপে ভুয়ো এবং মানুষকে বোকা বানানোর জন্য বানানো হয়েছে। তবে, এই অ্যাপ্লিকেশন খুব একটা কিছু পারমিশন চায় না। স্রেফ মজা করার জন্যই এই অ্যাপ্লিকেশন তৈরী করা হয়েছে। তাই এই অ্যাপ্লিকেশনের সঙ্গে কোনো রকম সিকিউরিটিগত সমস্যা নেই।\nকিন্তু বিশেষজ্ঞরা জানিয়েছেন, এই অ্যাপ্লিকেশনটি ছাড়াও প্লে স্টোরে আরো অনেক অ্যাপ্লিকেশন রয়েছে, যেখানে সিকিউরিটি সমস্যা থাকতে পারে। তাই এই ধরনের অদ্ভুত অ্যাপ্লিকেশনগুলি কখনোই ডাউনলোড করবেন না। নতুবা, আপনার ব্যক্তিগত তথ্য কিছু জালিয়াতের হাতে পৌঁছে যেতে পারে।\nPrevious article“আগামী ১,০০০ দিনের মধ্যে ভারতের সমস্ত গ্রাম ডিজিটাল ফাইবারের সাথে কানেক্ট হবে” – প্রধানমন্ত্রী মোদী\nNext articleআজই শেষ দিন! তড়িঘড়ি কিনে ফেলুন এই স্মার্টফোনটি ৬,০০০ টাকা ডিসকাউন্টে


৫০তম জয়ের পর পঞ্চপাণ্ডবের লক্ষ্য ‘লাকি সেভেন’\nপ্রিন্ট সংস্করণ॥ক্রীড়া প্রতিবেদক | ০১:৪১, মে ১৫, ২০১৯\nমাশরাফি বিন মুর্তজা আগেই বলে দিয়েছেন, এটাই তাঁর শেষ বিশ্বকাপ। অর্থাৎ পরের বিশ্বকাপে একসঙ্গে দেখা যাবে না ‘পঞ্চপাণ্ডব’কে। বিষয়টি তাই আর সবার মতো পাঁচ ক্রিকেটারও জানেন শেষটা রাঙাতে যা করার এই বিশ্বকাপেই করতে হবে!\nতাঁদের শুরুটা এমন ছিল না। বাংলাদেশ তখন শুধু কেনিয়া ও জিম্বাবুয়ের বিপক্ষে জিতত। বাকি দলগুলোর বিপক্ষে মাঝেমধ্যে একটু ঝলক দেখানো, এই যা। মাশরাফি তখন চোটে জর্জর, খেলায় আজ ফিরছেন তো কাল মাঠের বাইরে।\nএর মধ্যে ২০০৫ থেকে ২০০৭এ তিন বছরে ওঁরা চারজন এলেন, মুশফিক, সাকিব, তামিম ও মাহমুদউল্লাহ। ধীরে ধীরে তাঁরা নিজেদের প্রতিষ্ঠা করলেন সোনালি প্রজন্ম হিসেবে। গত ডিসেম্বরে এই প্রজন্ম একসঙ্গে খেলেছে নিজেদের শততম আন্তর্জাতিক ম্যাচ। আর কাল দেখা পেলেন ৫০তম জয়েরও।\nটেস্ট, ওয়ানডে ও টি-টোয়েন্টি মিলিয়ে কাল একসঙ্গে ১০৩তম ম্যাচ খেললেন এই পাঁচ ক্রিকেটার। ওয়েস্ট ইন্ডিজের বিপক্ষে ৫ উইকেটের জয়টা তাঁদের জন্য এক মাইলফলক। ক্রিকেটের তিন সংস্করণ মিলিয়ে এটি ছিল পঞ্চপাণ্ডবের ৫০তম আন্তর্জাতিক জয়। আর এক ম্যাচ হারলে তাঁদের পরাজয়ের ‘ফিফটি’ও পূর্ণ হবে। সামনে ত্রিদেশীয় সিরিজের ফাইনাল ও বিশ্বকাপ থাকায় বলতে পারেন, এমন মজা না করাই ভালো।\nমজা নয়, সত্যি। ১০৩ ম্যাচে ৫০জয় আর ৪৯ হার। বাকি ৪ ম্যাচে ‘নো রেজাল্ট’। ২০০৭ সাল থেকে একসঙ্গে খেলছেন এই পাঁচ ক্রিকেটার। তাঁরা একসঙ্গে মাঠে থাকলে বাংলাদেশের জয়ের সম্ভাবনা বাড়ে। পরিসংখ্যান বলছে, তিন সংস্করণ মিলিয়ে এ পর্যন্ত ৫৫৯টি আন্তর্জাতিক ম্যাচে বাংলাদেশের জয়-পরাজয়ের অনুপাত ০.৪২৪ (১৫৯ জয়)। কিন্তু পঞ্চপাণ্ডব মাঠে থাকলে হার-জিতের অনুপাত বেড়ে দাঁড়ায় ১.০২০। তারপরও আছে কষ্ট, আক্ষেপ আর হতাশার গল্প।\nওয়ানডে ও টি-টোয়েন্টি মিলিয়ে এর আগে ছয়টি টুর্নামেন্টের ফাইনাল খেলেছে বাংলাদেশ। আয়ারল্যান্ডে কাল মিলল সপ্তম ফাইনালের দেখা। পঞ্চপাণ্ডব আন্তর্জাতিক ক্রিকেটে একসঙ্গে খেলা শুরুর পর এই সাতটি ফাইনালের দেখা পেল বাংলাদেশ। জেতা হয়নি একটিও।\nবয়সে যেহেতু মাশরাফি সবার বড় তাই কথাটা এভাবে বলা যায় মাশরাফি চলে যাওয়ার আগে ওঁরা সবাই মিলে কি অন্তত একটা টুর্নামেন্টের শিরোপা জিততে পারবেন না? আশাবাদীরা বলবেন, ‘লাকি সেভেন’-এ হয়ে যেতে পারে। আর দুঃসাহসী আশাবাদীরা এক কাঠি সরেস হয়ে বলতে পারেন, ওটা না হলেও বিশ্বকাপ তো আছেই!\nপঞ্চপাণ্ডবের পথচলা শুরু ২০০৭ টি-টোয়েন্টি বিশ্বকাপে শ্রীলঙ্কার বিপক্ষে ম্যাচ দিয়ে, মূলত এই পাঁচজনের মধ্যে সর্বশেষ অভিষিক্ত মাহমুদউল্লাহর অভিষেকের পর থেকেই। আর সেখান থেকেই যেন একটু একটু করে বদলাতে শুরু করেছে এ দেশের ক্রিকেট। স্বাভাবিকভাবেই ওয়ানডে সংস্করণে তাঁরা একসঙ্গে বেশি ম্যাচ খেলেছেন। ৭৩ ম্যাচ একসঙ্গে খেলে পেয়েছেন ৩৭ জয়ের দেখা। টি-টোয়েন্টিতে ২৯ ম্যাচে ১২ জয় আর টেস্টে এই পাঁচ ক্রিকেটার মিলে মাত্র একটি ম্যাচই খেলেছেন। বলতে পারবেন, কোন ম্যাচ?\nঠিকই ধরেছেন। ২০০৯ ওয়েস্ট ইন্ডিজ সিরিজ সফরে প্রথম টেস্ট। বাংলাদেশ দলের অধিনায়ক হিসেবে সেটি ছিল মাশরাফির প্রথম অ্যাসাইনমেন্ট। টেস্টের তৃতীয় দিনে পায়ে চোট পেয়ে মাঠ ছাড়লেন মাশরাফি। পরে তো আর টেস্ট খেলতে পারলেন না। সাকিবের নেতৃত্বে জয় পেয়েছিল বাংলাদেশ। পঞ্চপাণ্ডবের একসঙ্গে ওটাই প্রথম ও শেষ টেস্ট, এ সংস্করণে প্রথম ও শেষ জয়ও।\nএই পাঁচ ক্রিকেটারের ওপর প্রত্যাশার বিশাল চাপ বলেই বোধ হয় বারবার প্রশ্নটা চলে আসে, এঁরা চলে গেলে কীভাবে এগোবে দেশের ক্রিকেট? পঞ্চপাণ্ডবের জয়ের ফিফটির মাইলফলকটা আরেকবার সামনে নিয়ে আসছে প্রশ্নটি। এ ক্ষেত্রে শ্রীলঙ্কা হতে পারে উদাহরণ।\n৯৬ বিশ্বকাপজয়ী ডি সিলভা-রানাতুঙ্গাদের সেই সোনালি প্রজন্মের কারণেই দলে এসে মজবুত ভিত্তি পেয়েছিলেন মাহেলা জয়াবর্ধনে ও কুমার সাঙ্গাকারা। কিংবা ভারতের ‘ফ্যাব ফাইভ’্তশচীন টেন্ডুলকার, ভিভিএস লক্ষণ, সৌরভ গাঙ্গুলী, রাহুল দ্রাবিড় ও বীরেন্দর শেবাগদের উদাহরণও টানা যায়। বিরাট কোহলি-রোহিত শর্মারা আজ তাঁদের গড়ে দেওয়া ভিত্তির ওপর দাঁড়িয়ে।লিটন-সৌম্য-সাব্বিররাও পারবেন তাঁদের অনুসরণ করতে?


এ বিষয়টি দারুণ রোমাঞ্চকর!\nHome / বিনোদন / এ বিষয়টি দারুণ রোমাঞ্চকর!\n‘গানের মাধ্যমে ছোট বয়সে নচিকেতার সঙ্গে পরিচয়। তাঁর অনেক গান মুখস্থও বলতে পারেন। যেই মানুষটার গান শুনে আসছি এত দিন, এবার তাঁরই গল্পে চলচ্চিত্রে অভিনয় করছি, বিষয়টি দারুণ রোমাঞ্চকর।’ কলকাতা থেকে মোবাইলে এমনটাই বললেন অপু বিশ্বাস।\nবৃহস্পতিবার সন্ধ্যায়ও যখন কথা হচ্ছিল, তখন বাংলাদেশি চলচ্চিত্রের জনপ্রিয় এই নায়িকা ছবির শুটিংয়ে ব্যস্ত। এরই ফাঁকে কথা বললেন তিনি।\nগানের পাশাপাশি সংগীতশিল্পী নচিকেতা চক্রবর্তী গল্পও লেখেন। তাঁর লেখা গল্পে বইও প্রকাশিত হয়েছে। এবার জনপ্রিয় এ গায়কের লেখা গল্প নিয়ে ‘শর্টকাট’ নামের একটি চলচ্চিত্র তৈরি হচ্ছে। সুবীর মণ্ডল পরিচালিত এই ছবিতে অভিনয় করছেন বাংলাদেশের অপু বিশ্বাস।\nসুবীর মণ্ডল এর আগে স্বল্পদৈর্ঘ্য চলচ্চিত্র ও তথ্যচিত্র পরিচালনা করে হাত পাকিয়েছেন। এবার পূর্ণদৈর্ঘ্য চলচ্চিত্র বানাচ্ছেন। ছবিটিতে বাংলাদেশের অপু বিশ্বাস ছাড়াও আছেন ছিন্নমূল ছবির নায়িকাখ্যাত অভিনয়শিল্পী অরিন। ভারতের অভিনয়শিল্পীদের মধ্যে আছেন পরমব্রত চট্টোপাধ্যায়, গৌরব চক্রবর্তী, অনিন্দিতা বসু, চন্দন সেন। ছবির গানের সুর ও সংগীত পরিচালনা করছেন নচিকেতা।\nএক যুগ আগে আমজাদ হোসেনের ‘কাল সকালে’ ছবির মাধ্যমে দেশের চলচ্চিত্রে অভিনয় শুরু করেন অপু। ছোটবেলা থেকে নাচ নিয়ে নানা প্রতিযোগিতায় অংশ নিলেও একটা সময় দেশের মানুষ তাঁকে নায়িকা হিসেবেই গ্রহণ করে নেয়। এক যুগে শতাধিক ছবিতে অভিনয় করা এই নায়িকা আজ পর্যন্ত বাইরের দেশের কোনো ছবিতে অভিনয় করেননি। এটিই তাঁর অভিনীত প্রথম ভারতীয় চলচ্চিত্র। ৫ জুন থেকে কলকাতার নিউটাউন এলাকায় ছবিটির শুটিং হচ্ছে। শুটিংয়ের প্রথম দিনই দেখা হয় এই ছবির গল্পকার এবং প্রিয় গায়ক নচিকেতার সঙ্গে। অপু বললেন, ‘খুব চমৎকার পরিবেশে কাজ হচ্ছে। অনেক প্ল্যানড মতো কাজ করছি। এ এক অন্য রকম অভিজ্ঞতা।’\nনিজের লেখা গল্প নিয়ে ছবির তৈরির বিষয়টিতে দারুণ খুশি নচিকেতা। বললেন, ‘চলচ্চিত্রে যেসব উপাদান থাকা দরকার, এই ছবির গল্পে তার সবই আছে। ছোটগল্প, সুবীরকে বললাম নিজের মতো করে তৈরি করে নিতে। সুবীর কত ভালো ছবি বানাবে, আমি জানি না। ও মানুষটা খুব ভালো। তাই গল্পটা ওকেই দিলাম।’\nছবির গল্প প্রসঙ্গে অপু বলেন, ‘বর্তমান সময়ের প্রেক্ষাপটে আর্থসামাজিক অবস্থার দুই যুবকের গল্প ‘শর্টকাট’। বিত্তবান পরিবারের একটি ছেলে আর ঠিক পাশের বস্তিতে থাকা আরেকটি ছেলে। আপাতদৃষ্টিতে দুজনের অবস্থান আলাদা হলেও তাদের দুজনের জীবনেই ব্যর্থতার গ্লানি রয়েছে। কোথাও গিয়ে তারা মিলে যায়। তারা পরিস্থিতি থেকে বের হতে পারে কি না, তাই নিয়ে ছবির গল্প। পরিচালক জানান, বর্তমান সমাজে সবার মধ্যে একটা শর্টকাট নেওয়ার প্রবণতা আছে। পরিণতিতে কেউ সফল হয়, কেউ ব্যর্থ হয়। ছবিটি তেমনি একটি গল্পের।\nদেশের বাইরের কোনো চলচ্চিত্রে অভিনয় না করলেও দেশের বাইরের নায়ক অপুর বিপরীতে অভিনয় করেছেন। মুহাম্মাদ মুস্তাফা কামাল রাজ পরিচালিত ‘সম্রাট’ নামের এই ছবিটি ২০১৬ সালে মুক্তি পায়। এতে অপুর বিপরীতে অভিনয় করেন ইন্দ্রনীল।


ক্ষুধা-দারিদ্র্যমুক্ত দেশ গড়তে একসঙ্গে কাজ করতে হবে: প্রধানমন্ত্রী | দৈনিক চিত্র\nরাজবাড়ী-২ নির্বাচনী এলাকায় সরকারের উন্নয়নের বার্তা নিয়ে টিপু\nকালুখালীতে জাতীয় ইঁদুর নিধন অভিযান উদ্বোধন\nকালুখালীর পদ্মা নদীতে মা ইলিশ রক্ষা অভিযান : ২৩ জেলের সাজা\nকালুখালীতে বিশ্ব খাদ্য দিবস পালিত\nকালুখালীতে মা ইলিশ ধরায় ৮ জেলের জেল\nকালুখালীর ৫২ মন্দিরে শারদীয় দূর্গোৎসব শুরু\nকালুখালীতে গাঁজার ক্রেতা বিক্রেতাসহ ৬ জন গ্রেফতার\nঝালকাঠিতে ইউপি সদস্যকে হত্যার অভিযোগ\nএদেশের জনগণের ভাগ্যের পরিবর্তনের জন্য রাজনীতি করি : প্রধানমন্ত্রী\nঢাকা, ৬ই কার্তিক, ১৪২৫ বঙ্গাব্দ, ১০ই সফর, ১৪৪০ হিজরী\nপ্রচ্ছদ নির্বাচিত ক্ষুধা-দারিদ্র্যমুক্ত দেশ গড়তে একসঙ্গে কাজ করতে হবে: প্রধানমন্ত্রী\nক্ষুধা-দারিদ্র্যমুক্ত দেশ গড়তে একসঙ্গে কাজ করতে হবে: প্রধানমন্ত্রী\nদৈনিক চিত্রজানু. ০৮, ২০১৮0\nঅনলাইন ডেস্ক : বাংলাদেশকে ক্ষুধা ও দারিদ্র্যমুক্ত দেশ গড়ার অঙ্গীকার ব্যক্ত করে প্রধানমন্ত্রী শেখ হাসিনা বলেছেন, ক্ষুধা ও দারিদ্র্যমুক্ত সোনার বাংলা গড়তে চাই। এ জন্য পুলিশসহ সব শেণিপেশার মানুষকে একসঙ্গে কাজ করতে হবে। সোমবার রাজারবাগে পুলিশ সপ্তাহ ২০১৮-এর উদ্বোধনী অনুষ্ঠানে প্রধানমন্ত্রী এ মন্তব্য করেন।\nসন্ত্রাস-জঙ্গিবাদ প্রতিরোধে আমাদের আইন-শৃঙ্খলা রক্ষাকারী বাহিনী বিরাট ভূমিকা রেখেছে উল্লেখ করেন প্রধানমন্ত্রী শেখ হাসিনা। এ জন্য আইন-শৃঙ্খলা রক্ষাকারী বাহিনীকে ধন্যবাদও জানিয়ে তিনি বলেন, বাংলাদেশের মাটিতে জঙ্গি, সন্ত্রাসী ও যুদ্ধাপরাধীদের কোনো স্থান নেই। আইন-শৃঙ্খলা পরিস্থিতির স্থিতিশীলতা যেকোনো দেশের উন্নয়নের পূর্বশর্ত। আমরা মনে করি, কোনো দেশের উন্নয়নের পূর্বশর্ত হলো স্থিতিশীল আইন-শৃঙ্খলা পরিস্থিতি। সে জন্য আইন-শৃঙ্খলা রক্ষাকারী বাহিনীর কার্যক্রমকে আরো গতিশীল করতে সরকার উদ্যোগ নিয়েছে।\nতিনি বলেন, ২০২১ সালে মধ্যম আয়ের এবং ২০৪১ সালের মধ্যে উন্নত সমৃদ্ধ দেশ হিসেবে বাংলাদেশকে গড়ে তুলতে চাই। এ জন্য সকলকে একসঙ্গে কাজ করতে হবে। প্রধানমন্ত্রী বলেন, জঙ্গি ও সন্ত্রাসবাদ দেশের শান্তি, স্থিতিশীলতা ও উন্নয়নের জন্য সবচেয়ে বড় হুমকি। একজন সন্ত্রাসীর কোনো ধর্ম-বর্ণ ও গোত্র নাই। সন্ত্রাসী সন্ত্রাসীই। আমরা ধর্মের নামে যেকোনো সহিংস কর্মকাণ্ডের নিন্দা জানাই। ইসলাম শান্তির ধর্ম। সেখানে মানুষ হত্যা করে বেহেশতে যাওয়া যাবে- এ ধরনের বিভ্রান্তি যারা পোষণ করে, তারা কখনোই বেহেশতে যাবে না। কাজেই ইসলাম যে শান্তির ধর্ম, সেই শান্তি বজায় রাখা সবারই কর্তব্য। অযথা এ ধরনের ঘটনা ঘটিয়ে আমাদের পবিত্র ধর্মকে অনেকেই কলুষিত করছেন।\nজঙ্গি দমনের ক্ষেত্রে পুলিশের ভূমিকার কথা উল্লেখ করে প্রধানমন্ত্রী শেখ হাসিনা বলেন, ‘এ দেশের মাটিতে কোনো জঙ্গি-সন্ত্রাস বা যুদ্ধাপরাধীদের স্থান হবে না। আমরা চাই, বাংলাদেশের মাটি জঙ্গি-সন্ত্রাসবাদ মুক্ত হবে, বাংলাদেশ শান্তির দেশ হবে। তাই সন্ত্রাস-জঙ্গিবাদ নির্মূল করে আমরা দেশের প্রতিটি মানুষের শান্তি-নিরাপত্তা নিশ্চিত করতে চাই। সে কারণেই আমরা এ দেশের সর্বস্তরের মানুষ, আবাল-বৃদ্ধ-বনিতা একেবারে গ্রাম বা তৃণমূল পর্যায় থেকে সব গোষ্ঠী, সব সম্প্রদায়ের মানুষকে ঐক্যবদ্ধ করে জনপ্রতিরোধ গড়ে তুলে এই সন্ত্রাস-জঙ্গিবাদকে বাংলার মাটি থেকে নির্মূল করতে চাই।’\n‘জঙ্গি-মাদকের প্রতিকার, বাংলাদেশ পুলিশের অঙ্গীকার’- এ স্লোগানে এবার ‘পুলিশ সপ্তাহ-২০১৮’ পালিত হচ্ছে।\nপ্রধানমন্ত্রী আজ সকালে বিভিন্ন পুলিশ ইউনিটের সদস্যদের সমন্বয়ে গঠিত ১১টি কন্টিনজেন্ট এবং পতাকাবাহী দলের নয়নাভিরাম প্যারেড পরিদর্শন ও অভিবাদন গ্রহণ করেন।\nপুলিশ সপ্তাহ উপলক্ষে রাষ্ট্রপতি, প্রধানমন্ত্রী, স্বরাষ্ট্রমন্ত্রী, স্বরাষ্ট্র মন্ত্রণালয়ের জননিরাপত্তা বিভাগের সচিব এবং পুলিশের মহাপরিদর্শক পৃথক বাণী দিয়েছেন।\nPrevious Postকেপটাউনের রাস্তায় নাচলেন কোহলি-আনুশকা (ভিডিও) Next Postদেশে সর্বনিম্ন তাপমাত্রা ২.৬ ডিগ্রি সেলসিয়াস\nঅক্টো. ১৮, ২০১৮\nঅক্টো. ১৭, ২০১৮\nনভে. ২৫, ২০১৫\nনভে. ২৬, ২০১৫\nঅক্টো. ১৬, ২০১৮\nস্টাফ রিপোর্টার : ডিজিটাল নিরাপত্তা আইন সংশোধনের দাবিতে সম্পাদক পরিষদের মানববন্ধন করেছে। ডিজিটাল নিরাপত্তা আইনের বিতর্কিত ৯টি ধারা সংশোধনের দাবিতে এ মানববন্ধন করেছে । সোমবার বেলা ১১টার...\nঅক্টো. ১৪, ২০১৮\nরাজবাড়ী-২ আসনে টিপুর মনোনয়নের দাবীতে জাতীয় প্রেসক্লাবের সামনে মানব বন্ধন\nঅক্টো. ১৩, ২০১৮\nসাংবাদিক কল্যাণ ট্রাস্টে অনুদান দিলেন প্রধানমন্ত্রী\nঅক্টো. ১১, ২০১৮\nসরকারি হলো ১৩ মাধ্যমিক বিদ্যালয়\nঅক্টো. ০৯, ২০১৮\nবিএনপি সন্ত্রাসী দল : সেতু মন্ত্রী\nকালুখালী পদ্মা নদী শান্ত হয়ে গেছে\nচিরিরবন্দরে সড়ক দুর্ঘটনায় প্রকৌশলী নিহত\nকালুখালীতে প্রাইভেটকার উল্টে নিহত ২\nকালুখালীতে জাতীয় কন্যা শিশু দিবস পালিত\nকালুখালীতে বাল্যবিবাহ নিরোধ দিবস পালিত\nগোপালগঞ্জে ৯৫০ বোতল ফেন্সিডিলসহ দুইজন আটক\nরওশন এরশাদের সঙ্গে আমার কোনো দ্বন্দ্ব-বিভেদ নেই : এরশাদ\nমাদারীপুরে ইউপি সদস্য নিহত :ওসিসহ ২৩ জনের নামে মামলা\nনেত্রকোনায় স্ত্রী হত্যা মামলায় স্বামীর মৃত্যুদণ্ড\nবুলগেরিয়ায় নারী সাংবাদিক খুন\nমা ইলিশ রক্ষার ১ম দিন কালুখালী ও পাংশায় ২৪ হাজার মিটার জাল উদ্ধার\nকালুখালীতে মা ইলিশ রক্ষা বিষয়ক সভা\nফরিদপুরে যাত্রীবাহী বাস নদীতে : নিহত ১\nসব পুরস্কার জনগণকে উৎসর্গ করলাম: প্রধানমন্ত্রী\nজেলা জজ সহ ৮ বিচারক রদবদল\nসর্বস্বত্ব সংরক্ষিত © ২০১৮ দৈনিক চিত্র


রাষ্ট্রপতির রিক্সা ভ্রমণ\nপ্রকাশিত: ২৬ জানুয়ারি ২০১৮ শুক্রবার, ০২:৩৪ পিএম\nবঙ্গোপসাগরের কোল ঘেঁষে জন্ম নেওয়া পর্যটন দ্বীপ চর কুকরিমুকরিতে রিকশা ভ্রমণ করলেন রাষ্ট্রপতি মো. আবদুল হামিদ। সঙ্গে ছিলেন বন পরিবেশ উপমন্ত্রী আব্দুল্লাহ আল ইসলাম জ্যাকব।\nবৃহস্পতিবার `গ্রাম ছাড়া ওই রাঙ্গা মাটির পথ’ শিরোনামে জ্যাকব তার ফেসবুকে ছবিটি পোস্ট করেন। জ্যাকব লেখেন, মহামান্য রাষ্ট্রপ‌তি জনাব মো. আবদুল হামিদ- এর সঙ্গে পর্যটন দ্বীপ চর কুকরিমুকরিতে রিকশয় চড়ে মেঠো পথে গ্রাম পরিদর্শন।\nবিষয়: মো.-আবদুল-হামিদ , রিকশা-ভ্রমণ


প্রকাশিত : ১২:৪০, ফেব্রুয়ারি ১৪, ২০১৮ | সর্বশেষ আপডেট : ১৩:২৭, ফেব্রুয়ারি ১৪, ২০১৮\nবাংলাদেশের উত্তর-পূর্বাঞ্চলীয় ছয়টি জেলার দুস্থ মানুষের অবকাঠামো ও বাজার উন্নয়নে পাওয়া যাবে ৯২.০৩ মিলিয়ন ডলারের ঋণ ও অনুদান। বাংলাদেশি মুদ্রায় যা ৭৬৬ কোটি ৩৭ লাখ ৬ হাজার ২২০ টাকা। এ বিষয়ে চুক্তিস্বাক্ষর করেছে বাংলাদেশ ও আন্তর্জাতিক কৃষি উন্নয়ন তহবিল (ইফাদ)। মঙ্গলবার (১৩ ফেব্রুয়ারি) বিকালে ইতালির রোমে ইফাদ সদর দফতরে প্রধানমন্ত্রী শেখ হাসিনার উপস্থিতিতে এই আনুষ্ঠানিকতা সম্পন্ন হয়।\nচুক্তিতে স্বাক্ষর করেন অর্থনৈতিক সম্পর্ক বিভাগের (ইআরডি) সচিব কাজী শফিকুল আজম ও ইফাদ সভাপতি গিলবার্ট এফ. হুয়াংবো। এ সময় উপস্থিত ছিলেন অর্থমন্ত্রী আবুল মাল আবদুল মুহিত, কৃষিমন্ত্রী মতিয়া চৌধুরী ও পররাষ্ট্রমন্ত্রী এ এইচ মাহমুদ আলী।\nচুক্তিস্বাক্ষর শেষে সাংবাদিকদের ব্রিফিং করেন পররাষ্ট্র সচিব মো. শহিদুল হক। তিনি জানান, এই চুক্তির আওতায় বাংলাদেশের উত্তর-পূর্বাঞ্চলের ছয়টি জেলার দুস্থ জনগণের অবকাঠামোগত দক্ষতা উন্নয়ন ও তথ্য সংক্রান্ত একটি প্রকল্প বাস্তবায়ন করা হবে। জেলাগুলো হলো— পঞ্চগড়, দিনাজপুর, নীলফামারী, রংপুর, গাইবান্ধা ও জামালপুর। ২০২৪ সালের মধ্যে এই প্রকল্প বাস্তবায়ন করা হবে। এর কাজ শুরু হবে এ বছরেই।\nএর সুবাদে ওই ছয়টি জেলার ৩ কোটি ৩০ লাখ মানুষ উপকৃত হবেন বলে আশা করেছেন পররাষ্ট্র সচিব। তিনি বলেন, ‘প্রকল্পের মূল ব্যয়ের ৬৩.২৫ মিলিয়ন ডলার ঋণ ও ১.২৫ মিলিয়ন ডলার অনুদান হিসেবে দেবে ইফাদ। বাকি ২৭.৯ মিলিয়ন ডলার প্রদান করবে বাংলাদেশ সরকার।’\nপররাষ্ট্র সচিব আরও জানান, মঙ্গলবার ইতালির রোমে ইফাদ গভর্নিং কাউন্সিলের এক বৈঠক অনুষ্ঠিত হয়। সেখানে ইফাদকে অর্থ দেওয়ার অঙ্গীকার করেছে বিভিন্ন দেশ। তাদের মধ্যে সর্বাধিক ৯ কোটি ডলার দেওয়ার প্রতিশ্রুতি দিয়েছে চীন। বাংলাদেশ ১৫ লাখ ডলার প্রদানের অঙ্গীকার করেছে। এসব অর্থ অনুদান ও ঋণ হিসেবে ব্যবহার করবে ইফাদ।\nব্রিফিংয়ে উপস্থিত ছিলেন ইতালিতে নিযুক্ত বাংলাদেশের রাষ্ট্রদূত আবদুস সোবহান শিকদার ও প্রধানমন্ত্রীর অতিরিক্ত প্রেস সচিব মো. নজরুল ইসলাম।\nরাষ্ট্রদূত আবদুস সোবহান শিকদার জানান, বাংলাদেশের প্রকল্পটি বাস্তবায়ন করবে এলজিআরডি মন্ত্রণালয়। তার ভাষ্য, ‘বাংলাদেশ ও ইফাদের মধ্যে আরেকটি প্রকল্পের ব্যাপারে আলোচনা চলছে। ১ কোটি ১৮ লাখ ডলার ব্যয় সংবলিত প্রস্তাবিত এই প্রকল্প বাংলাদেশের দক্ষিণাঞ্চলের বিভিন্ন জেলায় বাস্তবায়ন করবে কৃষি মন্ত্রণালয়। তবে এ বিষয়ে মঙ্গলবার চুক্তি হয়নি। কারণ, এ নিয়ে আরও আলোচনা প্রয়োজন। তবে শিগগিরই প্রকল্পটির ব্যাপারে চুক্তিস্বাক্ষর হবে বলে আমরা আশাবাদী। সব মিলিয়ে বাংলাদেশের কৃষি খাতে দুটি বড় প্রকল্পে অর্থায়ন করতে যাচ্ছে ইফাদ। কৃষি খাতে আগে কখনও এত বড় প্রকল্প বাস্তবায়িত হয়নি।’\nপররাষ্ট্র সচিব জানিয়েছেন, ইফাদ সদর দফতরে এই সংস্থার সভাপতি সৌজন্য সাক্ষাৎ করেন প্রধানমন্ত্রী শেখ হাসিনার সঙ্গে। তাদের আলোচনায় উঠে আসে রোহিঙ্গা ইস্যুও। শহিদুল হক বলেন, “বাংলাদেশের সঙ্গে ইফাদ সভাপতি ঘনিষ্ঠভাবে যুক্ত। এ দেশ সম্পর্কে তার পরিষ্কার ধারণা রয়েছে। তিনি দুবার বাংলাদেশ সফর করেছেন। বাংলাদেশের উন্নয়ন ও সম্ভাবনা সম্পর্কে প্রধানমন্ত্রীর সঙ্গে কথা বলেন ইফাদ সভাপতি। একইসঙ্গে শেখ হাসিনার নেতৃত্বের উচ্ছ্বসিত প্রশংসা করেন তিনি।”\nসম্পর্কোন্নয়নে তিন দিনের সফরে যুক্তরাষ্ট্র যাচ্ছেন পররাষ্ট্র সচিব\nচলতি অধিবেশনে শ্রম আইন পাস হচ্ছে না: শ্রম প্রতিমন্ত্রী


‘তিনশ টাকার চামড়ার জিনিস ছয় হাজার টাকা!’\nচামড়ার দাম কমলেও, জুতার কিন্তু বেড়েই চলেছে\n২৭ আগস্ট, ২০১৮ ২০:০১:০০\nট্যানারিতে পাঠানোর আগে চামড়া প্রস্তুত করা হচ্ছে\nশিখা বলছেন, ‘কিছুদিন আগে কোরবানির গরুর চামড়াটা বিক্রি করতে হল মাত্র তিনশো টাকায়। এর বেশি কেউ দাম দেবে না। কিন্তু এর আগে যখন দোকান থেকে জুতা-স্যান্ডেল কিনেছি, কোনটাই চার-পাঁচ হাজার টাকার নিচে কিনতে পারিনি। এখনো পারছি না। তাহলে এতো সস্তায় চামড়া কিনে, সেটা দিয়ে জিনিসপত্র বানিয়ে এতো বেশি দামে বিক্রি করা হচ্ছে কেন? একজন ক্রেতা হিসাবে আমার তো মনে হচ্ছে আমি বৈষম্যের শিকার হচ্ছি।’\nঢাকায় বর্তমানে ভালো একটি দোকানে চামড়া দিয়ে তৈরি একজোড়া জুতার দাম তিন থেকে আট হাজার টাকা। কাঁচামালের সঙ্গে তৈরি পণ্যের দামের এতো পার্থক্যের কারণে সামাজিক যোগাযোগ মাধ্যমেও অনেকে ক্ষোভ প্রকাশ করেছেন।\nআতিক রহমান লিখেছেন, ‘তিনশ টাকার চামড়ার জিনিস ছয় হাজার টাকা! এ কেমন ব্যবসা?’\nযাত্রী কল্যাণ সমিতির মহাসচিব মোজাম্মেল হক চৌধুরী লিখেছেন, ‘গত পাঁচ বছর ধরে ক্রমাগত চামড়ার দাম কমলেও, জুতার কিন্তু বেড়েই চলেছে। বিষয়টি অবাক হওয়ার মতোই। পশুর ক্রয়মূল্যের সঙ্গে তার চামড়ার দামের সামঞ্জস্য নেই। আবার চামড়ার সঙ্গে জুতার বিক্রির মূল্যের সঙ্গতি নেই।’\nবাংলাদেশের ফিনিশড লেদার ও লেদার সামগ্রী প্রস্ততকারক সমিতির সভাপতি মহিউদ্দিন আহমেদ। বলছেন, ‘কাঁচামালের সঙ্গে তৈরি হওয়া পণ্যের দাম মেলানো যাবে না। বিশেষ করে চামড়ার মতো কাঁচামাল অনেক হাত ঘুরে আমাদের কাছে আসে। এখন যে চামড়াটা আপনি তিনশো টাকায় বিক্রি হয়েছে বলছেন, সেটা কিন্তু আমাদের কাছে তখন সেটা দর অনেক বেড়ে যায়। আমরা সরকারি রেট অনুযায়ীই কিনছি।’\n‘এরপর সেই প্রসেসড চামড়াটা আরেকজন কিনে নিয়ে দেশী বিদেশি ক্রেতাদের অর্ডার মতো সেটা দিয়ে জুতা, স্যান্ডেল বা ব্যাগ তৈরি করবে। তার কাছ থেকে সেসব ব্রান্ড এসব পণ্য কিনে নিয়ে কয়েকগুণ বেশি দামে বিক্রি করে। কারণ আন্তর্জাতিকভাবেই মনে করা হয়, কয়েকগুণ বেশি দাম না ধরা হলে তারা প্রতিযোগিতায় টিকে থাকতে পারবেন না।’\nঢাকার কাছে একটি ট্যানারির ভেতরের দৃশ্য\nতিনি উদাহরণ দিয়ে বলেন, ‘একজোড়া জুতা বিদেশে রপ্তানি করা হয় হয়তো ১৪ বা ১৬ ডলারে, কিন্তু সেটাই হয়তো বায়ার তার দোকানে বিক্রি করছে ৮০ বা একশো ডলারে।’\nতৈরি পোশাকসহ এ ধরণের সব ব্যবসাতেই এ ধরণের নিয়ম অনুসরণ করা হয় বলে তিনি বলছেন। প্রতিবেদনে এসব তথ্য তুলে ধরেছে বিবিসি বাংলা।\nওই প্রতিবেদনে আরো জানানো হয়, বাংলাদেশে এখন প্রায় ১৫০ কোটি ডলার চামড়া পণ্যের বাজার রয়েছে। এর মধ্যে রয়েছে চামড়া দিয়ে তৈরি জুতা, স্যান্ডেল, ব্যাগ, মানিব্যাগ, বেল্ট, জ্যাকেট ইত্যাদি।\nজুতোর দোকানে একজন ক্রেতা\nসে প্রসঙ্গে মি. আহমেদ বলছেন, ‘এবার যে কম দামের চামড়ার কথা বলা হচ্ছে, ক্রেতারা যখন আমাদের অর্ডার দিতে আসবেন, তারাও আমাদের কম টাকা দিতে চাইবেন। হয়তো এসব কমের প্রভাব পরবর্তীতে বাজারে দেখা যেতে পারে।’\nতিনি বলছেন, ‘যখন কোন পণ্যের দাম নির্ধারিত হয়, তখন শুধু কাঁচামাল নয়, অনেক কিছু বিষয় বিবেচনা করেই সেটির দাম নির্ধারিত হয়। যেমন কারখানার ভাড়া, বিদ্যুৎ, পানি, শ্রমিক বেতন ইত্যাদি থাকে। কাঁচামালের দাম কমলেও সেগুলো তো কমেনি।’\n‘আরেকটি বিষয় হলো, বাংলাদেশের বাজারে একটি পণ্যের দাম একবার বেড়ে গেলে, বাজারের অন্যান্য খরচ কমলেও সেটার দাম আর কমে না। আমাদের ভোক্তাদের অধিকার না থাকার কারণে পণ্যের উৎপাদকরা যে দাম নির্ধারণ করেন, সেটাই গ্রহণ করতে হয়। তাদের উৎপাদন খরচ কমলো কিনা, সেটা আর যাচাই করা হয় না। সেটা শুধুমাত্র চামড়া জাত পণ্যই নয়, অন্যান্য পণ্যের ক্ষেত্রেও ঘটছে।’\nফাহমিদা খাতুন বলছেন, ‘যখন কোন পণ্যের উপাদানের দাম কমে যায়, ওই পণ্যটিরও দাম কমা উচিত। এখানে চামড়ার কাঁচামালের দাম কমলেও, তৈরি পণ্যের যে দাম কমছে না, এক্ষেত্রে একটি সঙ্গতির অভাব রয়েছে।’


What India ordered in 2018 from Swiggy: – News18 Bangla\nHome » Photo » life-style » 2018-তে ভারতের কোন রাজ্য কোন খাবার অর্ডার করল Swiggy-তে?\n2018-তে ভারতের কোন রাজ্য কোন খাবার অর্ডার করল Swiggy-তে?\n| January 04, 2019, 20:59 IST\nখিদে পেলেই চট করে সুইগি ! যেখানেই থাকুন, অ্যাপ খুলে সোজা অর্ডার ৷ সুইগি মানেই হাতের সামনে দারুণ রসনা৷ সুইগির এই রসনা অভিযান চলল গোটা বছর ধরেই ৷ ২০১৮ তে গোটা দেশ জুড়ে সুইগি পৌঁছে দিল নানা স্বাদের খাবার৷ তাও আবার দেশের নানা প্রান্তে ৷ নতুন বছরের শুরুতেই সুইগি প্রকাশ করল তাঁদের ভান্ডার ৷ যে ভান্ডারে হিসেব দিল, দেশের কোন প্রান্তে, কোন খাবার জয় করল খাদ্যরসিকদের পেটে থেকে সোজা মন !\nএদেশ মেলবন্ধনের দেশ ৷ কন্যাকুমারি থেকে কাশ্মীর, কর্ণাটক থেকে কলকাতা খাবারের ব্যাপারে গোটা দেশ একেবারে নানা মুনির নানা পথ ৷ তবে সুইগি নজর করেছে, কোনও কোনও শহরের দুরত্ব বহু মাইল দূরে হলেও, খাবার ব্যাপারে কিন্তু একেবারে জুতসই মিল ৷\nসুইগির মতে, বেঙ্গালুরু, হায়দরাবাদ ও চেন্নাই কিন্তু খাবারের ব্যাপারে খুবই সচেতন ৷ সুইগির অর্ডার ঘেঁটে দেখা গিয়েছে, বেঙ্গালুরু, চেন্নাই ও হায়দরাবাদে মানুষেরা বেশিমাত্রায় হেলদি ফুড অর্ডার করে থাকেন ৷\nতবে শুধুই এই তিন শহরই নয়, অন্যদিকে, আহমেদাবাদ, চণ্ডীগড়, দিল্লি, লখনউ, মুম্বইয়ের মানুষেরা অর্ডার করে থাকেন, নানা ফলের রস, রোস্টেড চিকেন, ফ্রুট স্যালাড ৷\nদেখা গিয়েছে, সপ্তাহে ৫ দিনই বেশি হেলদি ফুড অর্ডার করা হয় সুইগিতে ৷ আর উইকএন্ডে মোটামুটি দেশের সব প্রান্তেই, খাদ্যরসিকরা অর্ডার করে থাকেন মশালাদার খাবার ৷\nএরই মধ্যে কলকাতা কিন্তু সবচেয়ে এগিয়ে অন্য এক কারণে ৷ দেখা গিয়েছে কলকাতার মানুষ খাবার নিয়ে একটু বেশিই প্ল্যানিং করেন ৷ সুইগির মতে, কলকাতার মানুষ জন বেশিমাত্রায় ব্যবহার করে থাকেন ‘সুইগি সিডিউল’ !\nঅর্ডারের তালিকা বদলে যায় পার্বণের সঙ্গে সঙ্গে ৷ দুর্গাপুজোর সময় দই, রসগোল্লা ৷ অন্যদিকে গণেশ পুজোর সময় লাড্ডু ৷ তবে সবাইকে হারিয়ে বছর শেষের রাতে কিন্তু জিতে নিল সেই বিরিয়ানিই ৷


ইজরায়েলের প্রবাসী ভারতীয়দের মনজয় করলেন মোদী, কী বললেন তিনি | PM Narendra Modi announces Delhi-Mumbai-Tel Aviv flight service - Bengali Oneindia\n1 hr ago জাতীয় পতাকায় পা তুলে স্যালুট! স্বাধীনতা দিবসে বিতর্কে আরাবুল, অস্বস্তি তৃণমূলে\n1 hr ago হিন্ডন বায়ুসেনা ঘাঁটিতে জারি উচ্চ সতর্কতা, বন্ধ এয়ারবেসের স্কুল, চলছে কড়া নজরদারি\n1 hr ago সামরিক অস্ত্রভাণ্ডার সমৃদ্ধ করতে দুই প্যানেলের অনুমোদন প্রতিরক্ষামন্ত্রীর\n2 hrs ago আমরির ছায়া দিল্লির এইমসে! ভয়াবহ আগুনে আতঙ্ক ছড়াল রোগী ও পরিজনদের মধ্যে\nSports অর্জুন পুরস্কারের জন্য মনোনিত অল রাউন্ডার রবীন্দ্র জাদেজা\nইজরায়েলের প্রবাসী ভারতীয়দের মনজয় করলেন মোদী, কী বললেন তিনি\n| Published: July62017, 8:31 [IST]\nপ্রথামতোই ইজরায়েলে বসবাসকারী প্রবাসী ভারতীয়দের সঙ্গে সভা করলেন প্রধানমন্ত্রী নরেন্দ্র মোদী। প্রবাসীরা যাতে আরও বেশি করে ভারতে আসতে পারেন সেজন্য খুব শীঘ্রই নয়াদিল্লি-তেল আভিভ বিমান পরিষেবা শুরু হতে চলেছে বলে জানান মোদী।\nভারতীয় বংশোদ্ভূত ইজরায়েলিদের 'ওভারসিজ সিটিজেন অব ইন্ডিয়া' ও 'পার্সন অব ইন্ডিয়ান অরিজিন' কার্ড দেওয়ার পদ্ধতি যাতে সহজ হয় সেই ব্যাপারে কথা দিয়েছেন প্রধানমন্ত্রী। এছাড়া ইজরায়েলে একটি ভারতীয় সাংষ্কৃতিক কেন্দ্রও খোলা হবে বলে জানান মোদী।\n২৫ বছরের কূটনৈতিক সম্পর্কের পূর্তি উপলক্ষ্যে ইজরায়েল সফরে গিয়েছেন নরেন্দ্র মোদী। প্রবাসী ভারতীয়দের সঙ্গে দেখা হতেই সবার প্রথমে ফের একবার দেশের প্রথম প্রধানমন্ত্রী হিসাবে ইজরায়েল সফর করা প্রসঙ্গে সন্তুষ্টি জ্ঞাপন করেন তিনি। বলেন, এটা গর্ব করার মতো বিষয়। ভারত-ইজরায়েলের সম্পর্ক, ঐতিহ্য, সংষ্কৃতি, পারস্পরিক বিশ্বাসযোগ্যতা ও বন্ধুত্বের উপরে গড়ে উঠেছে।\nএদিন প্রবাসী ভারতীয়দের সঙ্গে মোদীর সভায় উপস্থিত ছিলেন সেদেশের প্রধানমন্ত্রী বেঞ্জামিন নেতানিয়াহু-ও। তিনিও ফের একবার উষ্ণ অভ্যর্থনা জানান, সম্মাননা জ্ঞাপন করেন মোদীকে।\nপ্রসঙ্গত ইজরায়েলে ভারতীয় বংশোদ্ভূত ৮০ হাজার ইহুদী বসবাস করেন। তার মধ্যে ৬ হাজারের বেশি মানুষ ভারতের প্রধানমন্ত্রীর সঙ্গে দেখা করতে আসেন। এছাড়া মোদী মুম্বই হামসায় বেঁচে যাওয়া ইজরায়েলি শিশু মোশে হল্টৎবার্গের সঙ্গেও দেখা করে তাঁকে ভারতে আসার ও থাকার কথা বলেন। বেঞ্জামিন নেতানিয়াহু কথা দেন, তিনি ভারত সফরে গেলে মোশে-কে নিয়েই যাবেন।\nisrael narendra modi india ইজরায়েল নরেন্দ্র মোদী ভারত\nPM Narendra Modi announces Delhi-Mumbai-Tel Aviv flight service\nStory first published: Thursday, July 6, 2017, 8:31 [IST]


৪৭-এ পা দিলেন সৌরভ, আবেগতাড়িত শেহবাগ কী বললেন | Social media getting flooded with birthday wishes for Sourav Ganguly - Bengali Mykhel\n» ৪৭-এ পা দিলেন সৌরভ, আবেগতাড়িত শেহবাগ কী বললেন\nPublished: Monday, July 8, 2019, 13:28 [IST]\n৪৭ নট আউট!\nনা, ইংল্যান্ড বিশ্বকাপে কোনও ব্যাটসম্য়ানের বানানো রান নয়, ভারতের ক্রিকেটীয় লেজেন্ড সৌরভ গঙ্গোপাধ্যায়ের ৪৭তম জন্মদিনকে এভাবেই দেখছে সোশ্যাল মিডিয়া।\nএর পিছনে নির্দিষ্ট কারণও আছে। আন্তর্জাতিক ক্রিকেট থেকে অবসর নিয়েছেন ১১ বছর আগেই। শুধুমাত্র ভালোবাসা থেকেই এখনও পর্যন্ত ক্রিকেটের সঙ্গে আষ্টেপৃষ্টে জড়িয়ে থাকা সৌরভ গঙ্গোপাধ্যায় তরুণ ক্রিকেটারদের অনুপ্রেরণা। ক্রিকেটার হিসেবে তাঁর হার না মানা লড়াই এখনও ফ্যানদের কাছে শিক্ষণীয়।\nলর্ডসে জীবনের প্রথম টেস্টে সেঞ্চুরি হাঁকানো দিয়ে শুরু হয় দাদাগিরি। ম্যাচ ফিক্সিংয়ে জর্জরিত ভারতীয় দলের ব্যাটন যখন তাঁর হাতে তুলে দেওয়া হয়, তখন কেউ ভাবেননি যে বেহালার এই তনয় কী করে দেখাতে চলেছেন। রাতারাতি দলের খোলনোলচে পাল্টে ভারতীয় ক্রিকেটে নবজাগরণ আনা সৌরভ ঐতিহাসিক লর্ডসে যখন জার্সি উড়িয়ে স্পর্ধা দেখিয়েছিলেন, তখন ঘুরে দাঁড়িয়েছিল দেশ। বহির্বিশ্বে ভারতীয় ক্রিকেটের সদম্ভ পদচারণা শুরু হয়েছিল সেই লহমা থেকেই।\nদেশকে বিশ্বকাপ উপহার দিতে পারেননি ঠিকই। কিন্তু মহেন্দ্র সিং ধোনি, যুবরাজ সিং, বীরেন্দ্র শেহবাগ, হরভজন সিং, জাহির খানদের বিকশিত হওয়ার সুযোগ করে দেওয়া সৌরভই যে ভারতীয় ক্রিকেটের চাণক্য, তা বোঝা যায় ২০১১ সালে। সেবার ধোনির হাতে বিশ্বকাপ উঠলেও, সেই ভারতীয় দলের প্রতিটি ইঞ্চিতে যে ছিল মহারাজেরই হাতের ছোঁয়া, তা স্বীকার করে ক্রিকেট বিশ্ব।\nএহেন ক্রিকেট ব্যক্তিত্বের ৪৭তম জন্মদিনে তাঁকে নিজস্ব স্টাইলে অভিনন্দন জানাতে ভোলেননি সৌরভ অনুগামী বীরেন্দ্র শেহবাগ। লর্ডসের ব্যালকনিতে সৌরভ গঙ্গোপাধ্যায়ের জার্সি ওড়ানোর ছবির পাশে তাঁর বিশ্বকাপের রেকর্ড যুক্ত করে টুইটারে পোস্ট করেছেন বীরু। তাঁর নিচে লিখেছেন, 'শুভ জন্মদিন ৫৬ ইঞ্চির ক্যাপ্টেন, দাদা সৌরভ গঙ্গোপাধ্যায়! ৫৬ ইঞ্চির ছাতি।' মোট তিনটি বিশ্বকাপে প্রায় ৫৬-র গড়ে ১০০৬ বানিয়েছেন মহারাজ। তা নিয়েও আকর্ষণীয় টুইট করেছেন বীরেন্দ্র শেহবাগ।\nসৌরভ গঙ্গোপাধ্যায়কে জন্মদিনের শুভেচ্ছা জানিয়েছেন তাঁর অসংখ্য ভক্ত।\n7 min ago বিশ্বকাপে বাঁ-হাতি পেসারদের নজির, দেখে নেওয়া যাক পরিসংখ্যান\nRead more about: sourav ganguly birthday cricket সৌরভ গঙ্গোপাধ্যায় জন্মদিন ক্রিকেট


বাবার জন্য মেয়ের জীবনবাজি!\nবৃহস্পতিবার, ১২ মার্চ ২০২০ | ৯:১৫ অপরাহ্ণ | 21 বার\nঊর্মি আচার্য্য। কুমিল্লা বিশ্ববিদ্যালয়ের অ্যাকাউন্টিং অ্যান্ড ইনফরমেশন সিস্টেমস্ বিভাগের ২০১৩-১৪ শিক্ষাবর্ষের শিক্ষার্থী। বাবাকে বাঁচাতে তিনি লিভারের ৬৭ শতাংশ দান করেন।\n২৭ ফেব্রুয়ারি সুষ্ঠুভাবে লিভার সিরোসিস অপারেশন করে বাবাকে নিয়ে দেশে ফেরেন ঊর্মি। একদিকে পরিবারের উপার্জনকারী ছিলেন অন্যদিকে বাবার চিকিৎসার জন্য ২৫ লাখ টাকার পাহাড়সম বোঝা নিয়ে সংগ্রাম করেন।\nঊর্মি বলেন, বাবাকে সুস্থ করাটা আমার কর্তব্য ছিল। আমি বাবাকে সুস্থ জীবনে ফিরিয়ে আনার দৃঢ় অঙ্গীকার করেছিলাম। সবাই যেভাবে সহযোগিতা করেছে, সুষ্ঠুভাবে দেশে ফিরতে পেরে আমার অঙ্গীকার ও সবার প্রচেষ্টা বাস্তবায়ন হয়েছে।\nবাবাকে সুস্থ করার একমাত্র পথ ছিল লিভার ট্রান্সপ্ল্যান্ট। এক্ষেত্রে একজন ডোনারের দরকার হয়। ডোনার হওয়ার জন্য কী কী করতে হয় তা প্রথমে নিজেই গিয়ে ডাক্তারের সঙ্গে পরামর্শ করি এবং বিভিন্ন টেস্ট করি।\nতারপর বাবাকে জানাই পুরো প্রসেসিং এবং রাজি করাই। ঊর্মি আচার্য আরো বলেন, দিল্লিতে চিকিৎসা আরো কিছুদিন চালিয়ে যেতে বলেছিল ডাক্তাররা। কিন্তু টাকা শেষ হওয়ায় আমাদের দেশে চলে আসতে হয়েছে।\nডা. সুভাষ গুপ্তাকে ব্যাপারটা বলাতে আমাদেরকে বাংলাদেশে আসতে দিয়েছেন। তবে দেশে প্রতি এক সপ্তাহ পর পর টেস্ট করিয়ে ই-মেইলে পাঠানোর জন্য বলেন। টেস্টগুলো অনেক ব্যয়বহুল ও মেডিসিনের দামও অনেক। আমি সংসারের একমাত্র উপার্জনক্ষম ছিলাম। তবে এখন বাবাকে লিভার দেয়ার কারণে আমিও কোনো উপার্জন করতে পারবো না।\nঊর্মি বলেন, আমি সমাবর্তনে অংশ নিতে পারিনি। আমার সহপাঠীরা যখন সমাবর্তনের গাউন ট্রায়াল দিচ্ছিল, ছবি তোলায় ব্যস্ত ছিল তখন বাবা-মেয়ে দু’জনই নিজেদের জীবন নিয়ে যুদ্ধ করছিলাম।\nবাবার শারীরিক অবস্থার উন্নতিতে আমার কষ্ট সুখে পরিণত হয়েছে এবং এই উন্নতিই সমাবর্তনের সম্মাননা আমার পাওয়া হয়ে গিয়েছিল। তিনি আরো বলেন, সবাই আমার পাশে দাঁড়িয়েছিলেন। আমার বিশ্ববিদ্যালয়ের শিক্ষক, সহপাঠী, বড় ও ছোট ভাইবোন সহ সকলেই এগিয়ে এসেছিল।\nএক প্রশ্নের জবাবে ঊর্মি বলেন, প্রতিবন্ধকতা বলতে প্রথমদিকে ভলান্টিয়ার ছিল না। তাই কুমিল্লা বিশ্ববিদ্যালয় ছাড়া অন্যান্য বিশ্ববিদ্যালয় ও অন্যান্য জায়গা থেকে কোনো ফান্ডিং করা সম্ভব হয়নি।\nতাই নিজেই ভার্সিটির বড় ও ছোট ভাইদের সহযোগিতায় বিভিন্ন ব্যক্তি ও প্রতিষ্ঠানে গিয়ে অর্থ সংগ্রহ করেছি। আবার অনেকেই আমাদেরকে প্রতারক ভেবেছিল, এক শ্রেণির লোক আমার বিকাশ অ্যাকাউন্টের টাকা হ্যাক করার চেষ্টাও করেছে বহুবার। বাবার চিকিৎসার জন্য আরো চার থেকে পাঁচ লাখ টাকা দরকার।\nপ্রতিমাসে টেস্ট ও মেডিসিনের জন্য ২০-২৫ হাজার টাকার প্রয়োজন হয়। এক সপ্তাহ পর পর টেস্টগুলো করে দিল্লিতে ডাক্তারের কাছে মেইল করতে হয়। যেহেতু আমার ব্লাড গ্রুপ এবং বাবার ব্লাড গ্রুপ একই, তাই নিজেই ডিসিশন নিয়ে টেস্ট করিয়েছি, আমি ফিট কিনা।\nযখন, আমি জানতে পারলাম আমি ফিট তখন নিজেই নিজের কাছে সংকল্প করেছি, আমার শেষ নিঃশ্বাস থাকা পর্যন্ত লড়াই করবো বাবাকে বাঁচাতে। ঊর্মি আচার্য বলেন, উদ্দেশ্য সৎ ও চেষ্টা থাকলে সবই সম্ভব। আর ভালো কাজে বাধা বেশি থাকে, কিন্তু ধৈর্যসহ সৃ’ষ্টিকর্তার ওপর বিশ্বাস রেখে লেগে থাকলে সফলতা আসবেই।


ছাত্রীর প্রেমে ‘হারামখোর’ শিক্ষক – আওয়ার নিউজ\nছাত্রীর প্রেমে ‘হারামখোর’ শিক্ষক\nআওয়ার নিউজ বিনোদন ডেস্ক | January 1, 2017\nআর পাঁচটা ভালবাসা যেমন হয়, এটাও ঠিক তেমনই! এখানে খুনসুটি আছে, আছে মনখারাপও! আছে বুঝতে না-পারা এবং বোঝাতে না-পারার যন্ত্রণা। বাদ যায়নি পরস্পরের প্রতি নির্ভরশীলতাও। তার পরেও প্রেমিকটিকে ‘হারামখোর’ বলে ফেলে দিচ্ছে সমাজ!\nসম্পর্কের জটলা আসলে এখানে একটু বেশিই জটিল! প্রেমিকটি একে তো প্রেমিকার স্কুলের শিক্ষক, তা আবার বিবাহিত! প্রেমিকার সঙ্গে কাজেই তার বয়সের তফাতও বিস্তর! ফলে শিক্ষক আর ছাত্রীর এই প্রেমে শিক্ষকটির কপালে জুটেছে ‘হারামখোর’ তকমা!\nসেরকমভাবেই ছবির চিত্রনাট্য সাজিয়েছেন পরিচালক শ্লোক শর্মা। সম্প্রতি মুক্তি পেয়েছে সেই ‘হারামখোর’ ছবির ট্রেলার। অবশ্য ট্রেলার মুক্তির আগে থেকেই লোকের মুখে মুখে ফিরছিল ছবির কথা। সংবেদনশীল বিষয়ের জন্য তো বটেই, তার সঙ্গে ছিল নওয়াজউদ্দিন সিদ্দিকির একটা দুর্দান্ত পারফরম্যান্স দেখার আশা!\nসেই আশা কড়ায়-গণ্ডায় পূরণ করেছেন অভিনেতা। তাঁর সঙ্গে যোগ্য পাল্লা দিয়েছেন ছাত্রীর ভূমিকায় শ্বেতা ত্রিপাঠী। দুইয়ে মিলেই জমে উঠেছে ছায়াছবির প্রত্যেকটি ফ্রেম। অবশ্য, শুধুই শ্বেতা আর নওয়াজউদ্দিনের প্রেম নয়। ছবির সমান্তরালে এসেছে শিক্ষকের দাম্পত্য প্রেম। সঙ্গে যোগ হয়েছে ছাত্রীটির জন্য দুই ছাত্রের মুগ্ধতা এবং পরস্পরের মধ্যে প্রতিযোগিতাও! সব মিলিয়ে ভালই সাড়া জাগিয়েছে ‘হারামখোর’।-সংবাদ প্রতিদিন\nবিনোদন Comments Off on ছাত্রীর প্রেমে ‘হারামখোর’ শিক্ষক সংবাদটি প্রিন্ট করুন\n« এমপি লিটন হত্যার প্রতিবাদে সুন্দরগঞ্জে হরতাল (পূর্বের সংবাদ)\n(পরের সংবাদ) যেভাবে পাওয়া যাবে ডট বাংলার নিবন্ধন »


ইংল্যান্ডের হয়েও খেলতে পারেন মরকেল! - Bijoynagar.com\nইংল্যান্ডের হয়েও খেলতে পারেন মরকেল!\nপ্রকাশিত হয়েছেঃ বুধবার, ফেব্রুয়ারী ২৮, ২০১৮\nঅস্ট্রেলিয়ার বিরুদ্ধে আসন্ন টেস্ট সিরিজের পরেই জুতো জোড়া তুলে রাখবেন তিনি। আন্তর্জাতিক ক্রিকেট থেকে বিদায় নেওয়ার সিদ্ধান্ত নিয়ে ফেলেছেন দক্ষিণ আফ্রিকার বোলার মরনে মরকেল। অতিরিক্ত আন্তর্জাতিক ক্রিকেট শারীরিক ও মানসিক দিক থেকে তাকে ক্লান্ত করে তুলেছে। সেই কারণেই অবসরের সিদ্ধান্ত নিতে চলেছেন মর্কেল।\nক্রিকেট থেকে বিদায় নিয়ে ইংল্যান্ডে যাওয়ার পরিকল্পনা স্থির করে ফেলেছেন দক্ষিণ আফ্রিকার এই বোলার। কলপাক আইনের অধীনে তিনি কাউন্টিতে খেলবেন। কলপাক আইন কী? এই আইনের অধীনে যে কোনও ক্রিকেটারই একটা নির্দিষ্ট সময়ের পরে ইংল্যান্ডে টেস্ট দলের জন্য বিবেচিত হতে পারেন। কিন্তু কলপাক হিসেবে নাম লেখালে সংশ্লিষ্ট ক্রিকেটার আর জাতীয় দলের হয়ে খেলতে পারবেন না।\nএ সম্পর্কে অবশ্য সরাসরি কিছু বলতে শোনা যায়নি মরকেলকে। আন্তর্জাতিক ক্রিকেট থেকে অবসর নেওয়ার কারণ হিসেবে পারিবারিক সমস্যার কথাই বলেছেন মরকেল। তিনি বলেছেন, ‘এটি খুবই কঠিন সিদ্ধান্ত। জীবনের নতুন অধ্যায় শুরু করার এটাই সবচেয়ে ভাল সময়। আমার পরিবার নতুন, আমার স্ত্রী বিদেশি। আন্তর্জাতিক ক্রিকেটের কঠিন সূচি আমার পারিবারিক জীবনে চাপ তৈরি করছে। আমার যা বয়স, তাতে এখনও আমার মধ্যে আরও অনেক ক্রিকেট বাকি রয়েছে। এই মুহূর্তে অবশ্য আমি অস্ট্রেলিয়া সিরিজের দিকেই তাকিয়ে।’\n৩৩ বছর বয়সী মরকেল ৮৩টি টেস্ট থেকে ২৯৪টি উইকেট পেয়েছেন। ২০০৬ সালে ভারতের বিরুদ্ধে অভিষেক হয় তার। ওয়ানডে খেলেছেন ১১৭টি। ৪৪টি টি-টোয়েন্টি ম্যাচ খেলেছেন মরকেল। ক্রিকেটের তিনটি সংস্করণ থেকে ৫২৯টি উইকেট তুলে নিয়েছেন তিনি।\nখবর বিভাগঃ খেলাধূলা ফিচার


জানুয়ারী 10, 2018 টেকনিক্যাল বিশ্লেষণ লেখক আকিব শের 63208 দর্শকরা\nতাদের নিজস্ব ব্যবসার জন্য, ছোট ব্যবসায়ে আমাদের নারীরা 1 990এর দশকের প্রথম দিক থেকে সফলভাবে জড়িত ছিল, কিন্তু আমি XM কারা যে কোন "শাটল ব্যবসায়ীদের" জানি না যারা ধার্মিক ও ভারী শ্রমের জন্য প্রস্তর চেম্বার নির্মাণ করতে পেরেছে। সুপ্রিয় কৃষিজীবী ভাইবোন, বর্ষণসিক্ত শুভ্রতা ছড়ানো স্বচ্ছ প্রকৃতি সবুজ শ্যামলিমার সীমাহীন প্রান্তর, কাশবনের আলোড়ন সবই প্রকৃতির দান। সে সঙ্গে বন্যা, প্লাবন আমাদের নিত্য সহচর। সব কৃষক ভাইয়ের সম্মিলিত প্রচেষ্টা আমাদের কৃষিকে নিয়ে যাবে সাফল্যের দ্বারপ্রান্তে। সবার জন্য নিশ্চিত সব কৃষি উৎপাদন কামনা করে এ মাসের কৃষি এখানেই শেষ করলাম। সবাই ভালো থাকবেন। আল্লাহ হাফেজ।\nএকুশে টিভি অনলাইন: কৃষি খাতে রফতানি বাড়াতে কি কি পদক্ষেপ নেওয়া যেতে পারে? v. সফ্টওয়্যার, যে কোনও সফ্টওয়্যার লাইসেন্স বা পরিষেবাগুলিতে প্রবেশাধিকার XM কারা পেতে বা ব্যবহার করতে কোনও অধিকার।\nঅনলাইন নেটওয়ার্কের তৈরীর cryptocurrency এর আলগোরিদিম পরিবর্তন। সবকিছু চিরদিনের XM কারা মতো অন্ধকার হয়ে যাবার আগে আমি কেবল দুটো শব্দই উচ্চারণ করতে পারলাম, চাক্রিক চক্রান্ত।\nযৌথভাবে উত্পাদন পদ্ধতি বলা হয় যার মধ্যে ফায়ারিংয়ের কাঁচামাল গ্রানুলের আকারে প্রস্তুত করা হয়। গ্লাস 16-18% আর্দ্রতা নির্গত হয় এবং ফলে "রশ্মি" (পিষ্টক) বিশেষ গ্রানুলারগুলির উপর গ্রানুলের মধ্যে প্রক্রিয়া করা হয়। রোস্টিংয়ের জন্য একই গ্রানুলগুলি তৈরি করতে আপনি 12-15% পর্যন্ত কাঁচা খাবারকে ওষুধও নষ্ট করতে পারেন। ১. পরমাণুর গঠনঃ মূল কণিকা; ডালটনের পরমাণুবাদ; রাদারফোর্ড পরমাণু মডেল; বোর পরমাণু মডেল; কোয়ান্টাম সংখ্যা; পলির বর্জননীতি; ইলেকট্রন বিন্যাস। ২. রাসায়নিক বন্ধনঃ ইলেক্ট্রনীয় কাঠামো অনুসারে সাধারণ ধারণা; শ্রেণীবিভাগ তড়িৎযোজী বন্ধন, সমযোজী বন্ধন, সন্নিবেশ বন্ধন ও ধাতব বন্ধন, অরবিটালের সংকরণ; অনু-আয়তনের আকৃতি।\nDifferent Time Frames এনালাইসিস এর XM কারা সবচেয়ে বড় সুবিধা নিয়ে চলুন আপনাদের সাথে আলোচনা করি। আমরা এই আলোচনার নাম দিয়েছি “লং/শর্ট – Long/Short”। রেফ্রিজারেটর একটি জার এবং দোকান মধ্যে মই করা।\nএবং যে এই চাকার অবশিষ্টাংশ কি। (কিডস হাত XM কারা আলাদা করা). এই ভাবে, আপনি অনেক টাকা পাবেন না, কিন্তু আপনি যদি এখনই শুরু করেন তবে আপনি দ্রুত কিছু অর্থ উপার্জন করবেন।\nযা হোক মেয়ে বা ছেলে দেখার জন্য যে জিনিষগুলো দেখা দরকারঃ নেটওয়ার্ক আক্রমণের XM কারা বিরুদ্ধে রক্ষা করার জন্য একটি ফায়ারওয়াল ইনস্টল করুন


জাহাঙ্গীরনগর বিশ্ববিদ্যালয় E ইউনিট এর প্রশ্নপত্র এবং সমাধান: 2013 সালে জাহাঙ্গীরনগর বিশ্ববিদ্যালয় E ইউনিট ভর্তি পরীক্ষায় আসা সকল প্রশ্নপত্র এবং এর ব্যাখ্যা সহ সমাধান। এছাড়া এখন ঘরে বসে অনলাইনেই পূর্ণাঙ্গ ভর্তি প্রস্তুতির এবং মডেল টেস্ট দেওয়ার সুব্যবস্থা।\n1. অনুসর্গ কোথায় বসে?\n2. 'পোশাক' শব্দটি কোন ভাষা থেকে আগত?\n3. কোনটি নিত্যবৃত্ত অতীত?\n4. সংস্কৃত উপসর্গ কোনটি?\n5. 'চিরসুখী' এর ব্যাসবাক্য কি ?\nচিরসুখী যে জন\nচিরকাল ব্যাপিয়া সুখী\n6. টাকার বহুবচন কি?\n7. বাংলাভাষার বর্ণমালায় মাত্রাহীন বর্ণ কয়টি ?\n8. 'ষষ্ঠ' এর সন্ধিবিচ্ছেদ কোনটি ?\nষট্ + থ\nষষ্ + থ\nষষ্ + ট\nষষ্ + ঠ


সুন্দরবনের গপ্পো (প্রথম পর্ব) - WNL News সুন্দরবনের গপ্পো (প্রথম পর্ব) - WNL News\nকলেজ জীবন পেরিয়ে সবে উড়তে শিখেছি৷ ক্লাসমেট মৈনাক উত্তর কলকাতার শ্যামবাজারের এক হোস্টেলে ডাক্তারি পড়ার জন্য শহরবাসী৷ মাঝেমধ্যেই ওর হোস্টেলে হানা দিতাম৷ গল্পগুজব, আড্ডা, কলকাতায় সিনেমা – থিয়েটার দেখা, এসবের জন্য মৈনাকের হোস্টেলই তখন ভরসা৷ তখন কলকাতায় রাত্রিবাসের একমাত্র আস্তানা৷ বেশ কয়েকবার থাকার সুবাদে ওর সহপাঠী বন্ধুরা এখন আমারও বন্ধু হয়ে উঠেছে৷ টিউশনির টাকায় হাতখরচ সামলে শখ-আহলাদ মেটাতে হয়, বেড়ানোর নেশা তখনও গ্রাস করেনি৷ মোবাইল ফোন দূর অস্ত, নিজের ক্যামেরাই ছিল না৷ হঠাৎ একদিন দু’জনে ঠিক করে ফেললাম বেড়াতে যাব, সুন্দরবন৷ কিছুই চিনি না, নিজেদের বেড়ানোর অভিজ্ঞতাও নেই, সুন্দরবনের শুধু নামটাই জানতাম৷ ম্যাগাজিন ঘেঁটে ট্যুর-প্ল্যান করে ফেলা হল৷\nসালটা সম্ভবত ১৯৯৮, সেটা ছিল জুনের শেষ৷ বর্ষা বেশ ঘটা করেই এসে গেছে৷ বইটই ঘেঁটে মৈনাকই জায়গার সুলুক-সন্ধান করলো৷ বাবুঘাট থেকে বাসে সোনাখালি, সেখান থেকে ভুটভুটি নৌকায় বাসন্তী হয়ে গোসাবা, তারপর সাইকেল ভ্যানে চেপে পাখিরালা গ্রাম হয়ে সজনেখালি দ্বীপ ! রাস্তার ফিরিস্তি শুনে তো চক্ষু চড়কগাছ ! পৌঁছাবো কখন !\nহোস্টেল থেকে সক্কাল সক্কাল দুগ্গা দুগ্গা বলে দু’জনে বাবুঘাটে হাজির হলাম৷ গিয়েই শুনি সোনাখালির বাস এই মুহূর্তে নেই, ফিরতি বাস এলে তবেই পাওয়া যাবে৷ খুবই হতাশ হয়ে গেলাম৷ আধঘন্টাটাক অপেক্ষা করেও যখন কোন লাভ হল না, তখন চটজলদি সিদ্ধান্ত নিলাম বিকল্প রুটের৷ যদিও সেটা আরও ঝক্কির৷ শিয়ালদা স্টেশনে গিয়ে ক্যানিং লোকালে চড়লাম৷ ভিড়েঠাসা ট্রেনে বেশ কিছুক্ষণ দাঁড়িয়ে থেকে কোনক্রমে দুটো বসার সিট পেলাম৷ হরেক হকারের হৈচৈ ! মুখরোচক নানান খাবার, এগুলো দিয়েই ব্রেকফাস্ট সারা হল৷ প্রথমবার এরকম অভিভাবকহীন ট্যুরে বেড়ানো, একটা অজানা আশঙ্কা তাড়া করে বেড়াচ্ছে৷ এ যেন স্বাবলম্বী হওয়ার পরীক্ষা ! উত্তীর্ণ না হলেই যেন বাড়ি ফিরে তিরস্কার জুটবে ! ঘন্টাদেড়েক ট্রেনে চেপে ক্যানিং পৌঁছে সাইকেল ভ্যানে ডকঘাট অর্থাৎ ফেরিঘাট গেলাম৷ গিয়েই আবার অবাক হওয়ার পালা৷ নদী পারাপার করতে গিয়ে দেখি প্রায় মাঝনদী পর্যন্ত চড়া পড়েছে ! ভাটা চলছে তাই কাদা মাড়িয়েই নৌকায় উঠতে হবে৷ অগত্যা পালিশ করা বুটজুতো হাতে নিয়ে প্যান্ট হাঁটু পর্যন্ত গুটিয়ে কোনমতে টাল সামলে নৌকায় উঠলাম৷ আমরা কাদায় নামলাম, আর জামা- প্যান্ট ঘটা করে ইস্ত্রি করার পয়সাটা জলেই গেল ! উপায়ই বা কি !\nনদী পেরিয়ে এবার অটো চেপে সোনাখালি৷ সূর্যদেব তখন মধ্যগগনে, আমাদের পেটে ছুঁচোর কেত্তন ! মাছ – ভাত দিয়ে মধ্যাহ্নভোজন সেরে আবার ভুটভুটি নৌকায়৷ সহযাত্রীরা সকলেই স্থানীয়৷ সঙ্গে কারও সাইকেল, বাজারের বস্তা, এমনকি পোষ্য ছাগলও আমাদের সফরসঙ্গী ! অফ্সিজন, তাই কোন ট্যুরিস্ট নেই, এই ঘোর বর্ষায় আসবেই বা কে ! আমাদের দু’জনকে এই অসময়ে যেতে দেখে সবাই অবাক ! এই বর্ষায় সুন্দরবন !\nনদীতে এখন ভরা জোয়ার৷ দূরে দিগন্তের সবুজ ক্ষীণরেখা সুবিশাল আকাশ আর বিস্তৃত জলরাশিকে আলাদা করেছে৷ নদীর তীরে নৌকার অপেক্ষায় যাত্রীরা৷ মাঝেমাঝেই ছোট্ট ছোট্ট ঘাটে নৌকো নোঙর করছে, আর যাত্রীরা ওঠানামা করছেন৷ আজ সকাল থেকে আর বৃষ্টি হয়নি৷ সূর্য সারাদিন মেঘের সঙ্গে লুকোচুরি খেলে ক্লান্ত হয়ে দিগন্তের কোলে ক্রমশ ঢলে পড়ছে৷ আমাদের মনে চাপা টেনশন শুরু হলো কখন পৌঁছাবো, কোথায় থাকবো, কি খাবো ? সন্ধ্যা নামার আগে মাথা গোঁজার ঠাঁই খুঁজে না পেলে কি হবে ? অচেনা – অজানা জায়গায় অসময়ে এসে কি বিপদ ডেকে আনলাম ?